
Contract privind achizitia lucrarilor de proiectare si executie aferente obiectivului

„Reparatii asfalt si trotuare la Gradinita nr. 25, situata in Oradea pe str. Zalaului, nr. 11”

[bookmark: _GoBack]nr. 162882 data 03.04.2018

1. Partile contractante

În temeiul Legii nr.98/2016 actualizata privind achizitiile publice, s-a încheiat prezentul contract de executie lucrari 

între

        MUNICIPIUL ORADEA, cu sediul in Oradea,  P-ta Unirii, nr.1, telefon 0259/437000, fax 0259/437544,email: primarie @ oradea.ro, cod fiscal 4230487, avand contul nr . RO59TREZ24A650301200200X deschis la Trezoreria municipiului Oradea, titular de cont Municipiul Oradea, reprezentata prin Primar – Ilie BOLOJAN si Director Executiv Directia Economica – Eduard Florea, in calitate de achizitor, pe de o parte,
şi 
ASOCIEREA formata din: 
SC DRUMURI BIHOR SA – lider de asociere (97,09%) avand sediul in Oradea, str. Tudor Vladimirescu, nr. 84, telefon 0259.478.671, număr de înmatriculare  ……….., CUI: RO10980670,  cont nr. ………………………………. deschis la Trezoreria …………..., reprezentat prin Administrator ………………., în calitate de executant si 
SC TISOTI EXIM SRL- asociat (2,91%) avand sediul in Oradea, str. GENERAL MAGHERU, nr. 5, telefon 0359/450839, număr de înmatriculare  …….……….., CUI: 6533673,  cont nr. ……………………………. deschis la Trezoreria ……….., reprezentat prin Administrator ………………., în calitate de prestator, pe de altă parte.

    2. Definitii
    2.1. - In prezentul contract urmatorii termeni vor fi interpretati astfel:
a. contract –prezentul contract şi toate anexele sale;
b. achizitor şi executant - părţile contractante, aşa cum sunt acestea numite în prezentul contract;
c. parte – achizitorul sau executantul, astfel cum rezultă din context
d. preţul contractului - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
e. cerinţele achizitorului – caietul de sarcini şi orice alte cerinţe/instrucţiuni emise de achizitor pe durata executării contractului
f. ordin administrativ: orice instrucţiune sau dispoziţie emisă de achizitor către executant privind execuţia lucrărilor.
g. proiectul: proiectul (documentaţia) în baza căruia sunt executate lucrările în conformitate cu prevederile din contract;
h. amplasamentul lucrării - locul unde executantul execută lucrarea;
i. utilajele executantului - aparatele, maşinile, vehiculele şi altele asemenea necesare pentru execuţia şi terminarea lucrărilor şi remedierea oricăror defecţiuni. Sunt excluse lucrările provizorii, utilajele asigurate de către achizitor (dacă există), echipamentele, materialele şi altele asemenea.   
j. materiale - produse de orice tip (altele decât echipamentele) care fac parte din lucrări inclusiv livrarea de materiale (dacă există) furnizate de către executant, potrivit prevederilor contractului;
k. echipamente - aparatele, maşinile, instalaţiile şi vehiculele care fac parte din lucrări;
l. bunuri – utiliaje, mijloace de transport, echipamente şi lucrări provizorii sau oricare dintre acestea, după caz;
m. lucrări provizorii - toate lucrările provizorii de orice tip, necesare pe şantier pentru execuţia şi terminarea lucrărilor şi remedierea oricăror defecţiuni;
n. şantier -  locurile în care vor fi executate lucrările şi unde se vor livra echipamentele şi materialele, şi oricare alte locuri prevăzute în contract ca fiind parte componentă a şantierului;
o. utilităţi - reprezintă instalaţii de suprafaţă, de subteran sau aeriene ce permit distribuţia de produse petroliere, gaze, apă, electricitate, servicii canalizare, telefon, etc.care pot fi în proprietatea publică sau particulară;
p. graficul de lucrări - graficul pregătit de executant care se actualizează ori de câte ori este nevoie, şi care trebuie să justifice listele de cantităţi care trebuie executate în perioada de referință în vederea monitorizării şi evaluării ritmului evoluției lucrărilor în conformitate cu contractul; 
q. documentele executantului - reprezintă documentele tehnice incluse în cerinţele achizitorului, documentele necesare pentru satisfacerea tuturor condiţiilor impuse de aprobări, calculele, programele de computer şi alt software, planşe, manuale pentru exploatare şi întreţinere, modele şi alte documente tehnice (dacă există), care se află în custodia şi grija executantului până la data preluării acestora de către achizitor. 
r. utilaje asigurate de către achizitor -  reprezintă toate aparatele, maşinile şi vehiculele (dacă există) puse la dispoziţie de către achizitor pentru a fi utilizate de către executant la execuţia lucrărilor, dar nu includ echipamentele care nu au fost recepţionate de către achizitor.
s. recepţia la terminarea lucrărilor – recepţia efectuată la terminarea completă a lucrărilor unui obiect sau a unei părţi din construcţie, independentă, care poate fi utilizată separat.
t. recepţia finală – recepţia efectuată după expirarea perioadei de garanţie tehnica acordata lucrarilor.
u. proces verbal de recepţie la terminarea lucrărilor – documentul întocmit şi semnat în conformitate cu Regulamentul de recepţie a lucrărilor de construcţii şi instalaţii aferente acestora, de către comisia de recepţie numită de către achizitor recomandând sau nu recepţionarea lucrărilor, sau a unei părţi de lucrare (după caz) de către achizitor;
v. proces verbal de recepţie finală - documentul întocmit şi în conformitate cu Regulamentul de recepţie a lucrărilor de construcţii şi instalaţii aferente acestora, de către comisia de recepţie numită de către achizitor, prin care se precizează data la care executantul şi-a încheiat obligaţiile prevăzute în contract.
w. despăgubire generală: suma, neprevăzută expres în contract care este acordată de către instanţa de judecată sau este convenită de către părţi ca şi despăgubire plătibilă părţii prejudiciate în urma încălcării contractului de către cealaltă parte. 
x. penalitate contractuală: despăgubirea stabilită în contractul de execuţie lucrări ca fiind plătibilă de către una din părţile contractante către cealaltă parte, în caz de neîndeplinire sau îndeplinire necorespunzătoare a obligaţiilor din contract;
y. garanţia de participare: garanţia care se constituie de către ofertant în scopul de a proteja autoritatea contractantă faţă de riscul unui eventual comportament necorespunzător al acestuia pe întreaga perioadă derulată până la încheierea contractului de achiziţie publică.
z. garanţia de bună execuţie : garanţia se constituie sub forma unei sume de bani de către executant în scopul asigurării autorităţii contractante de îndeplinirea cantitativă, calitativă şi în perioada convenită a contractului. 
aa. perioada de garanţie acordată lucrărilor : reprezinta limita de timp care curge de la data receptionarii lucrarilor/a produselor pana la care executantul/producatorul isi asuma responsabilitatea remedierii executiei lucrarilor sau  inlocuirii produsului achizitionat pe cheltuiala sa, daca defectele semnalate nu sunt imputabile achizitorului. Perioada de garantie tehnica a lucrarilor decurge de la data receptiei la terminarea lucrarilor si pana la receptia finala a acestora precum si dupa implinirea acestui termen, pe toata durata de existenta a constructiei, pentru viciile structurii de rezistenta rezultate din nerespectarea normelor de executie.
ab. forţa majoră - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
ac. act adiţional: document prin care se pot modifica termenii şi condiţiile contractului. 
ad. conflict de interese înseamnă orice eveniment care influenţează capacitatea executantului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al Proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale executantului. Aceste restricţii sunt de asemenea aplicabile oricăror sub-contractanţi, salariaţi şi experţi ce acţionează sub autoritatea şi controlul executantului.
ae. PCCVI – plan control calitate, verificări şi încercări;
af. zi - zi calendaristică; an - 365 zile.

3. Interpretare
3.1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2  Termenul "zi" ori "zile" sau orice referire la zile reprezinta zile calendaristice, daca nu se specifica in mod diferit.
3.3 Clauzele prezentului contract se interpretează unele prin altele, dând fiecăreia înţelesul ce rezultă din ansamblul contractului, conform art 1267 noul cod civil aprobat prin Legea 287/2009.
3.4 Interpretarea clauzelor îndoielnice se va face in conormitate cu art 1268 din noul cod civil Legea 287/2009..
3.5 Dacă, după aplicarea regulilor de interpretare prevazute la art 1267,1268 din noul cod civil si la punctele 3.3, 3.4 din prezentul contract, acesta din urma rămâne neclar, clauzele contractuale se interpretează în favoarea celui care se obligă.

Clauze obligatorii

4. Obiectul principal al contractului
4.1. - Executantul se obliga sa presteze serviciile de proiectare, asistenta tehnica din partea proiectantului pe durata de executiei si sa execute, sa finalizeze şi să întreţină in perioada de garantie lucrarile privind:„Reparatii asfalt si trotuare la Gradinita nr. 25, situata in Oradea pe str. Zalaului, nr. 11”, in conformitate cu obligatiile asumate prin prezentul contract.
4.2.- Achizitorul se obliga sa plateasca executantului pretul convenit  pentru  prestarea serviciilor, executia si finalizarea lucrarilor ce fac obiectul prezentului contract. 
5. Preţul contractului
5.1. (1) – Pretul convenit pentru indeplinirea contractului, platibil executantului de catre achizitor este de: 27.645,43 lei fara TVA din care:
          - Valoare Executie lucrari: 26.840,20 lei fara TVA;
          - Valoare proiectare tehnica: 805,23 lei fara TVA, din care:
                - elaborare proiect faza PT+CS+DE: 724,71 lei fara TVA;
                - asistenta tehnica din partea proiectantului: 80,52 lei fara TVA.	
Plata taxei pe valoarea adăugată se va face la cota TVA prevăzută de legislaţia în vigoare la data emiterii facturii.

6. Durata contractului
6.1. - Contractul intra in vigoare la data semnarii de catre parti si isi produce efectele pana la incheierea procesului verbal de receptie finala a lucrarilor contractate si eliberarea garantiei de buna executie. 
6.2.- (1) Executantul se obliga sa presteze serviciile de proiectare, asistenta tehnica din partea proiectantului pe durata de executiei, sa execute si sa finalizeze lucrarile care fac obiectul prezentului contract.
· Durata de elaborare documentație tehnico-economică: 15 zile de la data incheierii contractului;
· Durata de executie lucrari: 30 zile de la data primirii ordinului de incepere a lucrarilor contractului.
(3) Ordinul de incepere a lucrarilor contractului  se va emite de catre Achizitor in termen de maxim 2 zile de la data constituirii garantiei de buna executie.
6.3.- Prezentul contract încetează să producă efecte la expirarea perioadei de garantie acordata lucrarilor executate, dupa semnarea fara obiectiuni a Procesului Verbal de Receptie Finala si restituirea garantiei de buna executie in conditiile mentionate in prezentul contract.
6.4. - Durata prezentului contract se poate prelungi cu acordul partilor, printr-un act aditional, daca este cazul.
 7. Executarea contractului 
 7.1. – Executarea contractului începe la data intrarii in vigoare a acestuia după constituirea garanţiei de bună execuţie și predarea amplasamentului liber de orice sarcini care ar putea afecta executia lucrarilor, respectiv  de la data de  ...............

8. Documentele contractului
8.1. Documentele contractului sunt cele precizate mai jos şi fac parte integrantă din prezentul contract :
- Anexa nr. 1- Documentatia tehnica de executie:
(a). 1.a) caietul de sarcini si DALI, prevaland prevederile caietului de sarcini in caz de neconcordante
1.b) propunerea tehnica inclusiv solicitarile de clarificare si raspunsurile la acestea;
1.c) propunerea financiară inclusiv solicitarile de clarificare si raspunsurile la acestea;
1.d) grafice de executie; Graficul general de realizare a investiției publice (fizic și valoric)
1.e) grafice de plati in ordinea tehnologica de executie;
1.f) acordul de asociere, legalizat, daca este cazul;
- Anexa nr. 2- instrumentul de garantare pentru constituirea garantiei de buna executie;
- Anexa nr. 3- declaratia cuprinzand lista subcontractantilor;
- Anexa nr. 4- acordurile de subcontractare
- Anexa nr. 5- angajamentul ferm de sustinere din partea tertilor sustinatori; 
8.2. Orice contradictie ivita intre documentele contractului se va rezolva prin aplicarea ordinei de prioritate stabilita la art.8.1.
8.3 Actele aditionale vor avea prioritatea documentelor pe care le modifica.
8.2. În cazul în care, pe parcursul îndeplinirii contractului, se constată faptul că anumite elemente ale ofertei tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.

Articolul 9.1 DREPTURI DE PROPRIETATE INTELECTUALĂ
	9.1.1. În relaţia dintre Părţi, Prestatorul îşi va păstra dreptul de autor şi alte drepturi de proprietate intelectuală/industriala asupra Documentelor de proiectare elaborate/alte documente elaborate de către acesta (sau în numele acestuia) până la aprobarea si plata lor de către Achizitor, data la care devin proprietatea acestuia.
	9.1.2 De la data aprobarii, recepționării si platii lor de către Achizitor, Prestatorul cesionează drepturile sale patrimoniale catre achizitor. Cesiunea este exclusiva si opereaza de drept
	9.1.3. Se consideră că (prin semnarea Contractului) Prestatorul autorizeaza Achizitorul sa copieze, sa foloseasca şi sa transmita Documentele de proiectare elaborate/alte documente de către Prestator (sau în numele acestuia),  inclusiv modificarile aduse acestora.  
	9.1.4 Prestatorul nu va publica articole referitoare la serviciile care fac obiectul prezentului contract si nu va face referire la aceste servicii în cursul executarii altor servicii pentru terti si nu va divulga nicio informatie furnizata de beneficiar, fara acordul scris prealabil al acestuia. 
    9.1.5  Orice rezultate ori drepturi, inclusiv drepturi de autor sau alte drepturi de proprietate intelectuala ori industriala, dobândite în executarea contractului de servicii sunt proprietatea exclusiva a beneficiarului, care le va putea utiliza, publica, cesiona ori transfera asa cum va considera de cuviinta, fara limitare geografica ori de alta natura, cu exceptia situatiilor în care exista deja asemenea drepturi de proprietate intelectuala ori industriala.
    9.1.6. Prestatorul are obligaţia de a despăgubi Achizitorul împotriva oricăror:
	a) reclamaţii şi acţiuni în justiţie ce rezultă din încălcarea unor drepturi de proprietate intelectuală (brevete, programe, mărci înregistrate etc.), în legătură cu prestarea serviciilor; şi
	b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea documentaţiei emise de către Achizitor.
Articolul 9.2 Protecţia patrimoniului cultural naţional  
9.2.1 - Toate fosilele, monedele, obiectele de valoare sau orice alte vestigii sau obiecte de interes arheologic sau geologic descoperite pe amplasamentul lucrării sunt considerate ca fiind proprietatea absolută a achizitorului şi vor fi încredinţate în grija şi sub autoritatea acesteia. 
9.2 .2- Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 9.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Dacă din cauza unor astfel de dispoziţii executantul suferă întârzieri, atunci, prin consultare, părţile vor stabili orice prelungire a duratei de execuţie la care executantul are dreptul;
9.2.3 - Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 9.1, de a înştiinţa în acest sens organele de poliţie şi Comisia Monumentelor Istorice.
Articolul 10. Obligaţiile generale  ale executantului  
[bookmark: _Toc185742701]10.1. Codul de conduită
1.    Executantul va acţiona întotdeauna loial, imparţial şi ca un consilier de încredere pentru Achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu proiectul sau lucrările executate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta. Nu va angaja Achizitorul în niciun fel, fără a avea acordul prealabil scris al acestuia şi va prezenta această obligaţie în mod clar terţilor, dacă va fi cazul.
2. Pe perioada executării contractului, Executantul se obligă să nu aducă atingere drepturilor omului.
3. Când Executantul sau oricare din subcontractantii săi, personalul, experţii, agenţii sau subordonaţii săi se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea sau neîndeplinirea oricărui act sau fapt privind prezentul contract sau orice alt contract încheiat cu Achizitorul, ori pentru a favoriza sau defavoriza orice persoană în legătură cu prezentul  contract sau cu orice alt contract încheiat cu acesta, Achizitorul poate decide încetarea prezentului contract conform prevederilor art 30.3 litera m , fără a aduce atingere niciunui drept anterior dobândit de executant.
4. Plăţile către executant aferente Contractului vor constitui singurul venit ori beneficiu ce poate deriva din acesta, şi atât Executantul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă formă de retribuţie în legătură cu sau pentru executarea obligaţiilor din prezentul contract.
5.Executantul nu va avea niciun drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat utilizate în scopurile Contractului sau ale Proiectului, fără aprobarea prealabilă în scris a Achizitorului.
6.Executantul şi personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, şi  după încetarea acestuia. În acest sens, cu excepţia cazului în care se obţine acordul scris prealabil al Achizitorului, Executantul şi personalul său, salariat ori contractat de acesta, incluzând conducerea şi salariaţii din teritoriu, nu vor divulga niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al derulării prezentului contract. Totodată, Executantul şi personalul său nu vor utiliza în dauna Achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării prezentului Contract.
7.Executarea Contractului nu va genera cheltuieli comerciale neuzuale. Dacă apar totuşi astfel de cheltuieli, Contractul poate înceta conform art.30.3 lit n din prezentul contract. Cheltuielile comerciale neuzuale sunt comisioanele care nu sunt menţionate în prezentul contract sau care nu rezultă dintr-un contract valabil încheiat referitor la acesta, comisioanele care nu corespund unor servicii/lucrări executate şi legitime, comisioanele plătite unui destinatar care nu este în mod clar identificat sau comisioanele plătite unei societăţi care potrivit tuturor aparenţelor este o societate interpusă. 
8.Executantul va furniza Achizitorului, la cerere, documente justificative cu privire la condiţiile în care se execută prezentul contract. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.

[bookmark: _Toc185742702]10.2. Conflictul de interese
[bookmark: _Ref500223654]1.Executantul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a prezentului contract. Conflictele de interese pot apărea în mod special ca rezultat al intereselor economice, afinităţilor politice ori de naţionalitate, al legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării prezentului contract trebuie notificat în scris achizitorului, în termen de 5 zile de la apariţia acestuia. 
2. Achizitorul are dreptul de a verifica dacă măsurile luate sunt corespunzătoare şi dacă este necesar, poate solicita măsuri suplimentare. Executantul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Executantul va înlocui, în 5 zile şi fără vreo compensaţie din partea Achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie. 
3.Executantul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care executantul nu-şi menţine independenţa, achizitorul, fără afectarea dreptului acestuia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a prezentului contract, în condiţiile prevăzute la art.30.3 litera o. 

10.3. Legislaţia Muncii şi Programul de lucru
1. Executantul va respecta întreaga legislaţie a muncii care se aplică personalului , inclusiv legislaţia în vigoare privind angajarea, programul de lucru, sănătate, securitatea muncii, asistenţă socială, emigrare şi repatriere, şi îi va asigura acestuia toate drepturile legale. 
2. Executantul va asigura niveluri de salarizare şi condiţii de muncă care nu vor fi inferioare celor stabilite în cadrul ramurii de activitate în care se desfăşoară lucrarea.
3. Executantul îi va obliga pe angajaţii săi să se conformeze tuturor legilor în vigoare, inclusiv celor legate de securitatea muncii.
4. Executantul îl va informa pe achizitor în privinţa programului său de lucru planificat pentru fiecare săptămână / fiecare lună de executare a prezentului contract, astfel încât persoana autorizată a acestuia să aibă posibilitatea de a planifica şi asigura continuitatea supravegherii lucrărilor pe parcursul tuturor etapelor contractului.
 
10.4. Facilităţi pentru personal şi forţa de muncă 
1. Executantul va asigura şi va întreţine toate cele necesare pentru cazare precum şi facilităţile sociale pentru personalul său. De asemenea, executantul va asigura facilităţi şi pentru personalul achizitorului responsabil pentru buna derulare a contractului.
2. Executantul nu va permite niciunuia din angajaţii săi să locuiască temporar sau permanent în nicio structură care face parte din lucrările permanente.

10.5. Sănătatea şi securitatea muncii
1. Executantul va numi si va instiinta achizitorul in acest sens, un responsabil in materie de sanatate si securitate in munca, care va răspunde pentru securitatea şi prevenirea accidentelor pe şantier. Această persoană trebuie să fie calificată pentru o astfel de răspundere şi să aibă autoritatea de a emite dispoziţii şi de a lua măsurile necesare pentru prevenirea accidentelor.
2. Pe parcursul execuţiei lucrărilor, executantul are obligaţia de a sprijini activitatea persoanei responsabile cu prevenirea accidentelor, în scopul exercitării răspunderii şi autorităţii sale.
3. Executantul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele tehnice (utilaje, instalaţii etc.), procedee tehnologice utilizate sau, utilizate, sau de către lucrătorii săi şi cei aparţinând societăţilor care desfăşoară activităţi pentru acesta (subcontractanţi), în conformitate cu prevederile Legii securităţii şi sănătăţii în muncă nr. 319/2006 şi a Normelor metodologice de aplicare a Legii nr. 319/2006 aprobate prin H.G. nr. 1425/2006, precum şi orice modificare legislativă apărută pe timpul desfăşurării contractului.
4. În cazul producerii unor accidente de muncă, evenimente sau incidente periculoase în activitatea desfăşurată de executant, acesta va comunica şi cerceta accidentul de muncă, evenimentul, conform prevederilor legale, pe care îl va înregistra la Inspectoratul Teritorial de Muncă pe raza căruia s-a produs. 
5. Executantul va păstra un registru şi va întocmi rapoarte privind sănătatea, securitatea şi facilităţile sociale ale persoanelor.
6. Achizitorul va înregistra numai evenimentele produse propriilor angajaţi.
7. Achizitorul nu va fi responsabil pentru niciun fel de daune –interese, compensatii platibile prin lege, in privinta sau ca urmare a unui accident sau prejudiciu adus unui muncitor sau altei persoane angajate de executant sau subcontractant, cu exceptia accidentelor sau prejudiciilor rezultate din vina achizitorului, a angajatilor acestuia sau a persoanelor aflate in relatie contractuala cu Achizitorul.

10.6. Personalul şi echipamentul
1. Personalul executantului va avea calificarea, competenţa şi experienţa corespunzătoare pentru domeniile respective de activitate.
2. Achizitorul poate solicita executantului să înlăture (sau să dispună să fie înlăturat) orice persoană angajată pe şantier, care:
a) persistă în purtare necorespunzătoare sau în lipsă de responsabilitate;
b) îndeplineşte îndatoririle sale cu incompetenţă sau neglijenţă;
c) nu respectă oricare din prevederile prezentului contract;
d) persistă într-un comportament care periclitează siguranţa, sănătatea sau protecţia mediului.
3. Execuantul va transmite persoanei autorizate de achizitor detalii privind fiecare categorie de personal  precum şi al fiecărui tip de utilaj existent pe şantier.
4.Executantul are obligatia de a se asigura ca toate tipurile de activitati ce fac obiectul contractului sunt executate/prestate/funizate de personal autorizat/certificat/atestat conform solicitarilor legale din domeniul contractului.
5. Executantul are obligatia de a se asigura  ca personalul utilizat in executarea contractului va avea calificarea, competenta si exeperienta corespunzatoare pentru domeniile de activitate ca fac obiectul contractului.
6. Raspunderea pentru executarea obiectului contractului cu personal atestat/calificat/autorizat  si in deplina conformitate cu alin 4, 5 ale prezentului articol si cu legislatia care reglementeaza obiectul contractului revine executantului.
7. Executantul are obligatia de a se asigura cǎ in calitate de persoana juridica detine toate autorizatiile/cerificarile/atestatele prevazute de lege ca obligatorii pentru a putea executa toate activitatile care fac obiectul contractului.
8. Nu vor putea fi percepute plati suplimentare pentru indeplinirea obligatiilor prevazute la alin 4,5,6,7 ale prezentului articol, acestea fiind considerate incluse in pretul ofertat”
9. Personalul Antreprenorului va avea calificarea, pregătirea şi experienţa necesare în domeniile de activitate ale acestuia. Achizitorul poate solicita Antreprenorului să înlăture (sau să dispună înlăturarea) orice persoană angajată pe Şantier sau la Lucrare, inclusiv Reprezentantul Antreprenorului, dacă este cazul, care: 
(a) manifestă un comportament necorespunzător sau lipsit de responsabilitate; 
(b) îndeplineşte sarcinile cu incompetenţă sau neglijenţă; 
(c) nu respectă prevederile Contractului; sau 
(d) persistă în a aborda un comportament care aduce prejudicii securităţii muncii, sănătăţii sau protecţiei mediului. 
Dacă este cazul, Antreprenorul va numi (sau va face demersuri pentru numire) o persoană corespunzătoare pentru înlocuire.


10.7. Obligaţiile executantului privind proiectarea
10.7.1. Executantul are obligaţia de a realiza proiectarea lucrărilor ce fac obiectul prezentului contract cu proiectanţi calificaţi, ingineri sau alţi profesionişti, care corespund cerinţelor  menţionate în caietul de sarcini.
10.7.2. Antreprenorul va executa şi va răspunde de proiectarea Lucrărilor. Proiectul va fi elaborat de către proiectanţi calificaţi, ingineri sau alţi profesionişti. Antreprenorul va garanta că el, proiectanţii săi şi Subproiectanţi au experienţa şi capacitatea necesară pentru proiectare. 
10.7.3. Executantul îşi asumă răspunderea privind disponibilitatea proiectanţilor de a participa la discuţii cu achizitorul si/sau persoana autorizată de aceasta, ori de câte ori este necesar, pe parcursul derulării contractului şi până la data expirării Perioadei de Notificare a Defecţiunilor. 
10.7.4. Pe baza specificaţiilor tehnice puse la dispoziţie de achizitor, executantul are obligaţia de a asigura elaborarea şi finalizarea tuturor proiectelor necesare pentru 
„Reparatii asfalt si trotuare la Gradinita nr. 25, situata in Oradea pe str. Zalaului, nr. 11”. 
10.7.5. Executantul are obligaţia de a elabora un proiect tehnic coerent şi conform cu cerinţele din specificaţiile tehnice şi planşele furnizate de achizitor, potrivit documentaţiei de atribuire care a stat la baza încheierii prezentului contract.
10.7.6 Executantul are dreptul de a furniza succesiv informaţii pe părţi de proiect cu condiţia ca fiecare parte înaintată să fie completă în aşa fel încât să poată fi analizată si aprobată de achizitor separat, ca parte integrantă a întregului proiect de execuţie al lucrărilor. 
10.7.7. Executantul are obligaţia de a se asigura că toate aspectele privind proiectarea lucrărilor respectă cerinţele impuse de către achizitor şi va fi responsabil pentru proiectarea lucrărilor la un standard ce poate fi verificat de către persoana autorizată de achizitor care acţionează în calitate de verificator de proiecte. 
10.7.8. Termenul în care achizitorul urmează să-si dea acordul pe documentele ce alcatuiesc documentatia tehnico-economica este de 7 de zile de la primirea acestora.
10.7.9. Executantul are obligaţia de a proiecta toate lucrările (provizorii sau permanente) necesare îndeplinirii obiectului prezentului contract.
10.7.10. Executantul are obligaţia de a elabora proiectul în conformitate cu standardele tehnice şi prevederile legale referitoare la proiectarea lucrărilor de construcţie şi a celor referitoare la mediu înconjurător incidente si în vigoare la data semnării contractului.
10.7.11. Dacă pe parcursul derulării contractului intervin modificări ale standardelor şi/sau legislaţiei aplicabile la elaborarea proiectului,  executantul va înştiinţa achizitorul şi (dacă e cazul) va transmite propuneri pentru aplicare/actualizare.
10.7.12. În situaţia în care, potrivit prevederilor art.10.7.11. achizitorul decide că se impune aplicarea noilor reglementări, propunerile pentru aplicare vor face obiectul unui act adiţional, semnat de părţile contractante cu respectarea prevederilor legale în materie, la data încheierii acestuia. In urma incheierii actului aditional pretul nu va fi modificat.


10.8. Obligaţiile principale privind execuţia lucrărilor 
10.8.1. (1) Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract.
(2) Executantul execută și finalizează Lucrările corespunzător, cu atenția și promptitudinea cuvenite și în conformitate cu prevederile Contractului.
(3) Executantul înțelege că, pe perioada pregătirii Ofertei, și-a exercitat dreptul de a solicita întrebări Achizitorului și de a clarifica împreună cu aceasta eventuale omisiuni, erori, vicii sau altele asemenea incluse în Caietul de Sarcini. 
(4) Executantul garantează că, la data recepției, Lucrarea/Lucrările executată(e) va/vor avea caracteristicile tehnice și calitatea stabilite prin Contract, va corespunde reglementărilor tehnice în vigoare și nu va fi afectată de vicii care ar diminua sau ar anula valoarea ori posibilitatea de utilizare, conform condițiilor normale de folosire sau celor specificate în Contract. Pentru Lucrările la care se fac încercări, calitatea probei se consideră realizată dacă rezultatele se înscriu în toleranțele admise prin reglementările tehnice în vigoare
10.8.2. – (1) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitivă, cerute de şi pentru îndeplinirea prezentului contract, în masura în care necesitatea asigurării acestora este prevăzută în contract sau se poate deduce în mod rezonabil din acesta.  
10.8.3. Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii.
10.8.4. Executantul are obligaţia de a prezenta in maxim 3 zile de la data primirii ordinului de incepere al lucrarilor Graficul general de realizare a investiției publice (fizic și valoric) actualizat cu respectarea termenelor asumate conform ofertei si caietului de sarcini, defalcat pe etapele de lucrari ce fac obiectul prezentului contract, alcatuit in ordinea tehnologica de executie a acestora.  
10.8.5. – (1) Executantul are obligaţia de a păstra, pe şantier, un exemplar din documentatia predata de catre achizitor executantului în vederea consultării de către Inspectoratul de Stat în Construcţii, precum şi de către persoane autorizate de achizitor, la cererea acestora.
10.8.6. Executantul are obligaţia de a pune la dispoziţia achizitorului, la termenele precizate în anexele contractului, caietele de măsurători (ataşamentele) şi, după caz, în situaţiile convenite, desenele, calculele, verificările calculelor şi orice alte documente pe care executantul trebuie să le întocmească sau care sunt cerute de achizitor.
10.8.7. Executantul are obligaţia de a respecta şi executa dispoziţiile achizitorului în orice problemă, menţionată în contract, referitoare la lucrare. 
10.8.8. (1) Dacă una dintre părţi descoperă o eroare sau o deficienţă de natură tehnică într-un document care a fost elaborat pentru a fi folosit la execuţia lucrărilor, partea în cauză are obligaţia de a notifica cu promptitudine celeilalte părţi cu privire la acea eroare sau deficienţă.
(2) În cazul în care pe parcursul executării lucrărilor se identifică erori, omisiuni, ambiguităţi, discrepanţe sau alte deficienţe de proiectare, acestea şi lucrările vor fi remediate pe cheltuiala executantului, avand in vedere ca prezentul contract este un contract de proiectare si executie.
10.8.9. Executantul are obligaţia de a  obţine toate aprobările pentru planurile de sistematizare, de zonare sau alte autorizaţii similare pentru lucrările permanente şi orice alte aprobări descrise în anexa nr.1 la prezentul contract. 
10.8.10. Executantul are obligaţia de a transmite toate înştiinţările, de a plăti toate taxele, impozitele şi onorariile şi de a obţine toate autorizaţiile, licenţele şi aprobările în conformitate cu prevederile legale în vigoare pentru proiectarea, execuţia şi terminarea lucrărilor şi remedierea oricăror defecţiuni. Executantul va despăgubi achizitorul şi îl va proteja împotriva consecinţelor datorate neîndeplinirii acestor obligaţii. 
10.8.11. (1) Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.
(2) În cazul în care pe parcursul executării lucrărilor se identifică erori, omisiuni, ambiguităţi, discrepanţe sau alte deficienţe de proiectare, acestea şi lucrările vor fi remediate pe cheltuiala executantului.
10.8.12. Pe parcursul execuţiei lucrărilor şi remedierii viciilor ascunse, executantul are obligaţia:
a) de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane[footnoteRef:1]; [1:  Reglementările legale ce ar trebui avute în vedere de către executant sunt cele din domeniul sanatatii si securitatii in munca.] 

b) de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor[footnoteRef:2];  [2:  Executantul va lua aceste masuri in incinta santierului/organizarii de santier si pe caile de acces inspre acestea, pe toata lungimea lor, incepand de la drumul public din care ele pornesc.] 

c) de a lua toate măsurile necesare pentru respectarea tuturor prevederilor legale privind protecţia mediului  pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.
d) de a se asigura că emisiile, deversările de suprafaţă şi deşeurile rezultate în urma activităţilor proprii nu vor depăşi valorile admise de prevederile legale în vigoare.
10.8.13. Executantul va stabili modul de tratare a defectelor apărute în execuţia lucrărilor, din vina sa , în vederea asigurării nivelului de calitate corespunzător cerinţelor. Soluţiile propuse pentru remedierea defectelor vor fi verificate şi aprobate de achizitor sau de persoana autorizată de achizitor.
10.8.14 Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării, inclusiv pentru eventualele perioade de suspendare a lucrarilor.
10.8.15. (1) Executantul are obligaţia de a institui un sistem de asigurare a calităţii pentru a demonstra respectarea cerinţelor prezentului contract, sistemul care va fi în conformitate cu detaliile prevăzute în anexa nr.1. Achizitorul sau persoana autorizată de acesta, va avea dreptul să auditeze orice aspect al sistemului calităţii.
(2) Detaliile tuturor procedurilor şi documentele de conformitate vor fi transmise achizitorului în scopul informării acestuia, înainte de începerea fiecărei etape de proiectare sau execuţie.
(3) Respectarea sistemului de asigurare a calităţii nu va exonera executantul  de nici una din sarcinile, obligaţiile sau responsabilităţile sale potrivit prevederilor prezentului contract.
10.8.16. (1) Executantul are obligaţia de a suporta toate costurile şi taxele pentru căile de acces cu destinaţie specială şi/sau temporară care îi pot fi necesare, inclusiv cele pentru accesul pe şantier. De asemenea, executantul va obţine, cu riscul şi pe cheltuiala sa, orice alte facilităţi suplimentare din afara şantierului, care îi pot fi necesare la execuţia lucrărilor care fac obiectul prezentului contract.
(2) Executantul este responsabil (în relaţia dintre părţi) de lucrările de întreţinere, care pot fi necesare ca urmare a folosirii de către acesta a drumurilor de acces;
(3) Executantul are obligaţia de a asigura toate marcajele şi indicatoarele de-a lungul drumurilor de acces şi de a obţine aprobarea autorităţilor competente pentru marcaje şi indicatoare precum şi pentru utilizarea acestor drumuri; Achizitorul nu va fi răspunzător pentru revendicările generate de utilizarea drumurilor de acces;
10.8.17. (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor prezentului contract, de a nu stânjeni inutil sau în mod abuziv:
a) confortul riveranilor; sau
b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.
(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.
10.8.18. - (1) Executantul are obligaţia de a utiliza în mod rezonabil drumurile sau podurile ce comunică cu, sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele, va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective sau ale spatiilor verzi.
(2) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri, drumuri sau spatii verzi.
(3) Cu excepţia unor clauze contrare prevăzute în prezentul contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului. 
10.8.19.  (1) Pe parcursul execuţiei lucrării, executantul are obligaţia:
a) de a evita, pe cât posibil, acumularea de obstacole inutile pe şantier;
b) de a depozita sau retrage orice utilaje, echipamente, instalatii, surplus de materiale;
c) de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.
(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.
10.8.20.  Executantul, impreuna cu ceilalti factori enumerati in art. 29 din Legea nr. 10/1995 privind calitatea in constructii raspunde pentru viciile ascunse ale constructiei, ivite intr-un interval de 10 ani de la receptia lucrarii si, dupa implinirea acestui termen, pe toata durata de existenta a constructiei, pentru viciile structurii de rezistenta rezultate din nerespectarea normelor de proiectare si de executie in vigoare la data realizarii ei.
10.8.21.  Executantul se obligă să despăgubească achizitorul împotriva oricăror:
i) reclamaţii şi acţiuni în justiţie, ce rezultă din încălcarea în mod culpabil de către executant a unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi
ii) daune-interese, costuri, taxe şi cheltuieli de orice natură aferente generate din culpa executantului, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.
10.8.22. Executantul  va lua toate măsurile necesare pentru angajarea întregului personal şi forţei de muncă, precum şi pentru plata, cazarea, masa şi transportul acestuia.
10.8.23. Pentru fiecare decontare se vor prezenta achizitorului :
a) factura fiscală;
b) situaţia de lucrări acceptata de catre beneficiar
c) procese-verbale de recepţie pe faze determinante/lucrari ascunse, etc;
d) documentele de calitate, conformitate şi garanţie pentru materialele puse în operă, in limba romana respectiv in limba straina insotite de traducerea autorizata in limba romana;
e) certificatele de agrement tehnic pentru materialele achiziţionate din import, in limba romana respectiv in limba straina insotite de traducerea autorizata in limba romana;
f) buletine de verificări, măsurători, încercări, inclusiv pentru materialele importate, in lima romana respectiv in limba straina insotite de traducerea autorizata in limba romana.;
g) cartea tehnica a constructiei (sectiunea aferenta lucrarilor solicitate la decontare).
10.8.24.  Dacă  executantul constituie (potrivit prevederilor legilor în vigoare) o asociere, un consorţiu sau o altă grupare de două sau mai multe persoane:
- aceste persoane vor fi considerate ca raspunzand solidar fata de achizitor, respectiv, având obligaţii comune şi individuale faţă de achizitor pentru executarea contractului;
- executantul  nu îşi va modifica componenţa sau statutul legal fără aprobarea prealabilă a achizitorului;
10.8.25. Executantul lucrarilor de constructii are de asemenea si urmatoarele obligatii principale stabilite de art 25 din Legea 10/1995 actualizata: 
a)sesizarea achizitorului asupra neconformitatilor si neconcordantelor constatate in proiecte, in vederea solutionarii. Acest lucru nu va determina majorarea pretului contractului; 
b)inceperea executiei lucrarilor numai la constructii autorizate in conditiile legii si numai pe baza si in conformitate cu proiecte verificate de specialisti atestati; 
c)asigurarea nivelului de calitate corespunzator cerintelor printr-un sistem propriu de calitate conceput si realizat prin personal propriu, cu responsabili tehnici cu executia atestati; 
d)convocarea factorilor care trebuie sa participe la verificarea lucrarilor ajunse in faze determinante ale executiei si asigurarea conditiilor necesare efectuarii acestora, in scopul obtinerii acordului de continuare a lucrarilor; 
e)solutionarea neconformitatilor, a defectelor si a neconcordantelor aparute in fazele de executie, numai pe baza solutiilor stabilite de proiectant cu acordul investitorului; 
f)utilizarea in executia lucrarilor numai a produselor si a procedeelor prevazute in proiect, certificate sau pentru care exista agremente tehnice, care conduc la realizarea cerintelor, precum si gestionarea probelor-martor; inlocuirea produselor si a procedeelor prevazute in proiect cu altele care indeplinesc conditiile precizate si numai pe baza solutiilor stabilite de proiectanti cu acordul investitorului; 
g)respectarea proiectelor si a detaliilor de executie pentru realizarea nivelului de calitate corespunzator cerintelor; 
h)sesizarea, in termen de 24 de ore, a Inspectiei de stat in constructii, lucrari publice, urbanism si amenajarea teritoriului in cazul producerii unor accidente tehnice in timpul executiei lucrarilor; 
i)supunerea la receptie numai a constructiilor care corespund cerintelor de calitate si pentru care a predat investitorului documentele necesare intocmirii cartii tehnice a constructiei; 
j)aducerea la indeplinire, la termenele stabilite, a masurilor dispuse prin actele de control sau prin documentele de receptie a lucrarilor de constructii; 
k)remedierea, pe propria cheltuiala, a defectelor calitative aparute din vina sa, atat in perioada de executie, cat si in perioada de garantie stabilita in oferta respectiv 10 ani de la data incheierii Procesului verbal de terminare a lucrarilor; 
l)readucerea terenurilor ocupate temporar la starea lor initiala, la terminarea executiei lucrarilor; 
m)stabilirea raspunderilor tuturor participantilor la procesul de productie - factori de raspundere, colaboratori, subcontractanti - in conformitate cu sistemul propriu de asigurare a calitatii adoptat si cu prevederile legale in vigoare.
10.8.26.  (1) Executantul are obligatia de a nu acoperi lucrarile care devin ascunse, fara aprobarea achizitorului/reprezentantul acestuia (dirigintele de santier).
(2)-Executantul are obligatia de a notifica achizitorului, ori de cate ori astfel de lucrari, inclusiv fundatiile, sunt finalizate pentru a fi examinate si masurate.
(3)  In cazul in care executantul executa lucrari care devin ascunse fara a fi in prealabil verificate de catre achizitor/dirigintele de santier, acestea vor fi descoperite la cererea achizitorului de catre executant pe cheltuiala sa. Remedierea lucrarilor necorespunzatoare din punct de vedere calitativ va fi de asemenea realizata de executant pe cheltuiala proprie.

10.8.27 Inlocuirea personalului in baza caruia oferta a fost declarata “admisibila” 
(1) Executantul nu va efectua schimbari ale personalului aprobat fara acordul scris in prealabil al Achizitorului. Executantul trebuie sa propuna din proprie initiativa inlocuirea in urmatoarele situatii:
a) in cazul decesului, in cazul imbolnavirii sau in cazul accidentarii unui membru al personalului;
b) daca se impune inlocuirea unui membru al personalului pentru orice alt motiv care nu este sub controlul Executantului (ex: demisia).
(2)Oricare din situaţiile menţionate la punctele a şi b vor fi dovedite cu documente justificative emise de autorităţile competente și/sau de persoanele înlocuite, iar Executantul va întreprinde tot ce este conform și necesar să nu întrerupă/pericliteze asigurarea serviciilor. Neprezentarea documentelor dă dreptul Achizitorului de a aplica penalități.
(3) Pe parcursul derularii executarii, pe baza unei cereri scrise motivate si justificate, Achizitorul poate solicita inlocuirea daca considera ca un membru al personalului este ineficient sau nu isi indeplineste sarcinile din Contract.
(4) Persoanele indeplinind functiile solicitate prin documentatia de atribuire a achizitiei, reprezentand personalul alocat pentru indeplinirea contractului vor fi asigurate pe toata durata contractului, pana la data restituirii garantiei de buna executie. 
(5) In cazul in care un membru al personalului trebuie inlocuit, inlocuitorul trebuie sa detina cel putin experienţa şi pregătirea profesională minimă solicitată prin Documentația de atribuire. 
(6) Costurile suplimentare generate de inlocuirea personalului sunt suportate de Executant. In cazul in care expertul nu este inlocuit imediat si functiile acestuia urmeaza sa fie preluate dupa o anumita perioada de timp de catre noul expert, Executantul va desemna un expert temporar din echipa sa de Personalul de backstopping (Suport) si rezerva pentru indeplinirea contractului, pana la sosirea noului expert, sau ia masuri pentru a compensa absenta temporara a expertului lipsa. 
10.8.30  Executantul are obligatia de a respecta termenul de executie asumat in oferta 
10.8.31 Obligatia de informare a Executantului – Executantul va notifica de indata Achizitorul in cazul in care are loc orice modificare organizationala care implica o schimbare cu privire la personalitatea juridica, natura sau controlul executantului.

10.8.32 Măsuri împotriva muncii la negru
(1) Executantul sau fiecare membru al asocierii, este obligat să stabilească o înregistrare care să cuprindă toate persoanele angajate care au acces pe şantier.
(2).Înregistrarea prevăzută la alin.(1) este ţinută la zi şi pusă la dispoziţia persoanei autorizate de achizitor şi a tuturor autorităţilor competente. 
(3). Executantul îşi informează subcontractanţii că aceste obligaţii le sunt aplicabile. El rămâne responsabil de respectarea acestora pe toată durata de execuţie a lucrărilor.

11. Obligatiile achizitorului 
11.1. - Achizitorul va depune toate diligentele pentru eliberarea cu celeritate a avizelor care cad in sarcina sa de eliberare in conditiile in care executantul a depus o documentatie corecta si corespunzatoare inregistrata la achizitor. 
11.2. -(1) Achizitorul are obligaţia de a pune la dispoziţia executantului, fără plată, amplasamentul lucrării, liber de orice sarcină;
(2) Costurile pentru consumul de utilităţi, precum şi cel al contoarelor sau al altor aparate de măsurat se suportă de către executant.
11.3.- Achizitorul are obligatia de a verifica lucrarile realizate de executant si de a le confirma prin acceptarea situatiilor de lucrari lunare prezentate de acesta numai daca acestea corespund cantitativ si calitativ comenzii si proiectului tehnic.Termenul de verificare este de maxim 30 zile de la primirea situatiilor de lucrari de la executant. In acelasi termen achizitorul va solicita, daca este cazul lista integrala a documentelor care trebuie completate in vederea  verificarii situatiei de lucrari.In cazul in care exista obiectiuni, situatia de lucrari se va returna antreprenorului. Achizitorul va avea 30 de zile pentru verificarea situatiei de lucrari redepuse de catre antreprenor.
11.4.- Achizitorul are obligatia de a efectua plata lucrarilor executate conform art.22 din prezentul contract.
11.5. Achizitorul are obligatia de a efectua receptia  la terminarea lucrarilor executate precum si receptia finala la expirarea termenului de garantie a lucrarilor .
11.6 Achizitorul are obligatia de a examina si masura lucrarile care devin ascunse in cel mult 5 zile de la notificarea executantului si de a semna, incheia impreuna cu Executantul un proces-verbal privind lucrarile ascunse. Nu este permisa receptia lucrarilor ascunse fara prezenta Achizitorului.
11.7 Achizitorul isi va indeplini obligatiile ce decurg din prezentul contract prin dirigintele de santier, in conformitate cu prevederile legale privind atributiile acestuia. Persoana autorizata de achizitor sau  Dirigintele de santier, nu va avea autoritatea de a modifica prezentul contract.
11.8 -Orice aprobare, verificare, certificat, consimtamant, examinare, inspectie, instructie, notificare, propunere, cerere, test, probe sau alte actiuni similare intreprinse de dirigintele de santier, nu vor absolvi executantul de nici o responsabilitate pe care o are potrivit prevederilor contractului inclusiv responsabilitatea pentru erori, omisiuni, discrepante si neconformitati.
11.9.-Achizitorul va participa la toate receptiile partiale/finale ale lucrarii in termenul indicat in notificarea Executantului, in masura in care aceasta este posibil si va colabora cu acesta in vederea finalizarii lucrarii.
11.10 Riscurile achizitorului sunt urmatoarele:
i. omisiuni în documentele puse la dispozitia Contractantului
ii. interferențe din partea personalului Achizitorului 
iii. utilizarea sau ocuparea de către Achizitor a oricărei părți a Lucrărilor, cu excepția celor specificate în Contract; 
iv. Forța Majoră; 
v. suspendarea execuției lucrărilor, cu excepția cazului în care se datorează Contractantului; 
vi. orice neîndeplinire a obligațiilor de către Achizitor; 
vii. obstacole (ex. intersectarea cu utilități, cu descoperiri arheologice, etc.) sau condiții fizice (ex. situația solului, subsolului, etc.), altele decât condițiile climatice întâmpinate pe Șantier în timpul execuției Lucrărilor, care nu puteau fi prevăzute de către un Contractant cu suficientă experiență și pe care Contractantul le-a notificat imediat Achizitorului; 
viii. orice întârziere sau întrerupere cauzată de o Modificare; 
ix. orice schimbare adusă legii aplicabile Contractului după data depunerii ofertei Contractantului așa cum este specificat în Contract; 
x. pierderi rezultate din dreptul Achizitorului de a executa lucrări permanente pe, deasupra, sub, în sau prin orice teren și de a-l ocupa în vederea execuției lucrărilor permanente,

Articolul  12.  Sancţiuni pentru neîndeplinirea culpabilă a obligaţiilor 
12.1. - În cazul în care, din vina sa exclusivă, executantul nu reuşeşte să-şi îndeplinească obligaţiile asumate prin contract, atunci achizitorul este îndreptăţit la a aplica o dobanda penalizatoare egala cu 1 % pentru fiecare zi de intarziere pana la indeplinirea efectiva a obligatiilor, dobanda aplicata la valoarea contractului fara tva diminuata cu contravaloarea fara tva a serviciilor si lucrarilor care au fost receptionate de catre achizitor fara obiectiuni.
12.2 – În cazul în care achizitorul, din vina sa exclusiva, nu onorează facturile în perioada convenita, atunci acesta are obligaţia de a plăti o dobanda penalizatoare egala cu 1%  pentru fiecare zi de intarziere pana la indeplinirea efectiva a obligatiilor, dobanda aplicata la valoarea fara tva a platilor neefectuate.
12.3 - Pentru prejudiciul provocat prin neexecutarea sau executarea necorespunzătoare a obligaţiilor asumate, care depăşeste valoarea penalităţilor ce pot fi percepute în condiţiile art.12.1 şi 12.2, în completare, părţile datorează si daune interese suplimentare ce se vor stabili in instanta.



Clauze specifice

13. Garantia de buna executie a contractului
13.1  Garantia de buna executie  reprezinta 2.764,54 lei  fara TVA.
13.2 Executantul are obligatia constituirii garantiei de buna executie în termen de 5 zile lucratoare de la data semnarii contractului de achizitie publica (art 39 din HG 395/2016)
13.3 Perioada de valabilitate a garantiei de buna executie va fi de la data constituirii conform prevederilor prezentei clauze pana la data receptiei finale. Termenul de valabilitate al garantiei de buna executie poate fi compus din mai multe perioade succesive mai scurte, cu conditia ca termenul total de valabilitate sa acopere intreaga perioada antementionata ( pana la data receptiei finale ).
13.4 Garantia de buna executie se constituie prin una din urmatoarele modalitati:
-  Virament bancar 
-  În cazul în care valoarea garantiei de buna executie este mai mica de 5.000 de lei, constituirea garantiei poate fi facuta prin depunerea la casierie a unor sume în numerar. 
- printr-un instrument de garantare emis in conditiile legii de o societate bancara sau de o societate  de asigurari; Instrumentul de garantare va fi emis pentru a acoperi toate riscurile contractului (all risks) 
13.5 In situatia in care partile convin prelungirea termenului de executie a lucrarii contractate,  pentru orice motiv (inclusiv forta majora), Executantul are obligatia de a prelungi valabilitatea garantiei  de buna executie.
13.6 Garantia de buna executie ce se va prelungi va fi valabila  de la data expirarii celei initiale pe perioada de prelungire a termenului de executie pina la semnarea procesului-verbal de receptie la terminarea lucrarilor. Prevederile referitoare la faptul ca durata totala a garantiei de buna executie trebuie sa fie pana la data receptiei finale raman aplicabile. 
13.7 Achizitorul va emite ordinul de incepere a contractului numai dupa ce Executantul a facut dovada constituirii garantiei de buna executie. 
13.8 Executantul se va asigura ca Garantia de Buna Executie este valabila si în vigoare pâna la executia si terminarea Lucrarilor executate precum si ulterior pana la data intocmirii procesului verbal de receptie finala a lucrarilor. 
In acest sens, cu 10 zile înainte de data de expirare a garantiei, executantul are obligatia de a preda achizitorului dovada prelungirii valabilitatii acesteia. Termenul de valabilitate al garantiei de buna executie poate fi compus din mai multe perioade succesive mai scurte, cu conditia ca termenul total de valabilitate sa acopere intreaga perioada antementionata ( pana la data receptiei finale ).
13.9 Beneficiarul este îndreptatit sa emita pretentii si sa retina garantia de buna executie a contractului, in urmatoarele situatii:
(a) Executantul nu reuseste sa prelungeasca valabilitatea Garantiei de Buna Executie, asa cum este descris în paragraful anterior, situatie în care Beneficiarul poate revendica întreaga valoare a Garantiei de Buna Executie; 
(b) Executantul nu reuseste sa remedieze o defectiune în termen de 10  zile de la primirea solicitarii Beneficiarului privind remedierea defectiunii, situatie în care Beneficiarul poate revendica intreaga valoare a Garantiei de Buna Executie urmand ca din cuantumul acesteia sa suporte contravaloarea remedierilor, diferenta ramasa neutilizata urmand a se transforma in garantie de buna executie retinuta intr-un cont al achizitorului/cont la dispozitia achizitorului
(c) Executantul nu isi executa, executa cu intarziere sau executa necorespunzator obligatiile asumate prin prezentul contract, situatie în care Beneficiarul poate revendica întreaga valoare a Garantiei de Buna Executie urmand ca din cuantumul acesteia sa suporte contravaloarea executarii/executarii corespunzatoare, diferenta ramasa neutilizata urmand a se transforma in garantie de buna executie retinuta intr-un cont al achizitorului/cont la dispozitia achizitorului
(d) se creeaza circumstante care sa îndreptateasca Beneficiarul sa rezilieze contractul potrivit prevederilor art 28.3, indiferent daca s-a trimis sau nu înstiintare de reziliere, situatie în care Beneficiarul poate revendica întreaga valoare a Garantiei de Buna Executie. 
13.10 Daca pe parcursul executarii Contractului, Achizitorul executa partial sau total Garantia de Buna Executie constituita pâna la data executarii ei, Contractantul are obligatia ca, în termen de 5 zile de la executare sa reîntregeasca garantia raportat la restul ramas de executat. În situatia în care Contractantul nu îndeplineste aceasta obligatie, atunci Achizitorul are dreptul de a transmite o notificare de reziliere, fara îndeplinirea unei alte formalitati, cu 10 zile înainte de data rezilierii.
13.11 In cazul in care contractantul este o asociere de operatori economici instrumentul de garantare va fi emis pe numele asocierii si va cuprinde mentiunea expresa ca instrumentul de garantare acopera, in mod similar toti membrii asocierii (cu nominalizarea acestora), emitentul instrumentului de garantare declarand ca va plati din garantia de buna executie sumele prevazute de dispozitiile legale si contractuale in situatia cand oricare dintre membrii asocierii nu isi indeplineste obligatiile asumate prin contract.
13.12 Achizitorul se obliga sa restituie garantia de buna executie  dupa cum urmeaza:
    a) 70% din valoarea garantiei, in termen de 14 zile de la data incheierii procesului-verbal de receptie la terminarea lucrarilor, daca nu a ridicat pana la acea data pretentii asupra ei, iar riscul pentru vicii ascunse este minim;
    b) restul de 30% din valoarea garantiei, la expirarea perioadei de garantie a lucrarilor executate, pe baza procesului-verbal de receptie finala. Procesele-verbale de receptie finala pot fi intocmite si pentru parti din lucrare, daca acestea sunt distincte din punct de vedere fizic si functional.
13.13 Garantia tehnica a lucrarilor/garantia lucrarilor este distincta de garantia de buna executie a contractului. 
13.14  (1) Neconstituirea garantiei de buna executie in termen de 5 zile lucratoare de la data semnarii contractului, va duce la retinerea garantiei de participare conform art 37 alin 1 litera b din HG 395/2016. 
(2) Neconstituirea garantiei de buna executie in termen de 5 zile lucratoare de la data retinerii garantiei de participare  va fi considerata de achizitor ca reprezentand o incalcare grava a obligatiilor principale in sensul art 167 alin 1 litera g din Legea 98/2016 si va duce la incetarea anticipata si de drept a prezentului contract si la emiterea unui document constatator conform art 167 alin 1 litera g din Legea 98/2016 si a art 166 din HG 395/2016  .
13.15. În orice situatie în care Achizitorul este îndreptatit la despagubiri/penalitati contractuale, poate retine aceste despagubiri/penalitati din orice sume datorate Executantului sau poate executa garantia de buna executie. Daca valoarea acestora depaseste cuantumul garantiei de buna executie, Prestatorul are obligatia de a plati diferenta în termen de 10 zile de la notificarea Achizitorului.
Articolul 14. Proiectarea. 
14.1. Executantul are obligaţia de a începe prestarea serviciilor pentru elaborarea documenaţiei tehnico-economice aferente pentru obiectivul „Reparatii asfalt si trotuare la Gradinita nr. 25, situata in Oradea pe str. Zalaului, nr. 11” - conform ordinului de incepere a lucrarilor contractului (un singur ordin care vizeaza atat activitatea de proiectare cat si cea de executie).
14.2. În cazul în care executantul suferă întârzieri datorate în exclusivitate achizitorului, părţile vor stabili de comun acord prelungirea perioadei de prestare a serviciului;
14.3 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată în perioadă stabilită în graficul de execuţie a contractului, trebuie finalizate în termenul convenit de părţi, termen care se calculează de la data începerii prestării serviciilor.
(2) În cazul în care: 
a) orice motive de întârziere, ce nu se datorează  executantului, sau
b) alte circumstanţe neobişnuite susceptibile de a surveni, altfel decât prin încălcarea contractului de către executant, îl îndreptăţesc de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional fiind incidenta clauza de revzuire mentionata in Anexa CR la prezentul contract.
14.4 - Dacă pe parcursul îndeplinirii contractului executantul nu respectă graficul prevăzut la art.7, acesta are obligaţia de a notifica în timp util, achizitorul. Modificarea datei/perioadelor de execuţie asumate se face cu acordul părţilor, prin act  adiţional in conformitate cu clauzele de revizuire mentionate in Anexa CR la prezentul contract
14.5 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi executantului conform prevederilor art 12.1. 
14.6 Executantul este obligat sa mentina un contact permanent cu Achizitorul pe tot parcursul elaborarii proiectului, va tine cont de toate solicitarile formulate de catre Achizitor si va acorda asistenţă tehnică pe toata perioada de execuţie a lucrărilor. 
14.7 Executantul va fi obligat sa acorde asistenta cu privire la stabilirea modului de tratare a defectelor apărute în execuţie, din vina sa si sa asigure nivelul de calitate corespunzător cerintelor. De asemenea va fi responsabil pentru  urmărirea aplicării pe şantier a soluţiilor adoptate, după însuşirea acestora de către specialişti verificatori de proiecte atestaţi, la cererea investitorului.
14.8 Obligatiile Executantului pe perioada de asistenta tehnica 
(1) Pe perioada prestarii serviciilor de asistenta tehnica din partea proiectantului pe perioada executarii lucrarilor, Executantul va indeplini toate obligatiile stabilite in sarcina sa prin caietul de sarcini si prin legislatia in vigoare.
(2) Executantul va asigura  verificarea lucrărilor pe șantier conform prevederilor legale, la fazele de execuţie determinante ale lucrării si nu numai (stabilite prin proiect, convenite contractual, și oricum anterior începerii construcţiei).
(3) Executantul  va oferi asistenţă tehnică pe parcursul derulării lucrărilor de execuţie pe baza verificărilor lucrărilor sau pe baza solicitărilor beneficiarului sau executantului lucrării.
(4) Se va asigura și asistența tehnică în perioada de garanție de bună execuție a lucrărilor și se vor soluționa problemele tehnice apărute, cu respectarea legislației în vigoare.
Asistenta  tehnica  pe  santier  implica  doua  aspecte  principale  care  de  regula se intrepatrund:
1. Verificarea  curenta  a  calitatii  executiei  lucrarilor  de construire  si  a  modului de  respectare  a  proiectului,  care  se  desfasoara  pe  baza unui  program  periodic (de  doua  ori  pe saptamana,  saptamanal,  bilunar  sau  de cate  ori  este  nevoie),  pe  toata  durata lucrarilor  sau  pe  perioade  determinate  (mai putin  recomandabil).In  aceasta  activitate  se  inscriu  si  stabilirea  solutiilor  pentru  explicitarea  sau  completarea  proiectului  tehnic  si  a  detaliilor  de  executie  si  pentru  remedierea  unor  abateri  sau  erori minore de  executie  a  caror  rezolvare  nu  modifica  proiectul si  autorizatia de  construire .
Asistenta  tehnica  curenta  va  fi  consemnata  intr-un  registru  de  note, note de constatare  si  dispozitii  de santier  aflat  in  permanenta  la  punctul  de lucru.In  cazul   completarilor sau  modificarilor  de  solutii  se  vor intocmi  dispozitii  de  santier,  care  vor fi  vizitate   si de  verificatori  tehnici  de proiecte. Cand  prin  dispozitiile  de  santier  se  aduc  modificari  fata  de  autorizatia  de  construire  acestea  vor  fi  supuse  procedurii  de  autorizare   in  conditiile legii.  Notele  si  dispozitiile  de santier vor  fi  avizate ( insusite)  de  beneficiar si la finalizarea lucrarilor  vor  fi  incluse  in  cartea  tehnica  a  constructiei.
2. Consultanta  de  specialitate  acordata  beneficiarului  privind  diverse  probleme  legate  de  executia  lucrarilor  de  constructii,  cum  ar  fi  pentru:
· intocmirea cererilor  de  oferte pentru  achizitionarea  de  materiale  care  nu  sunt  cuprinse  in  contractul  de  antrepriza  si  analizarea  ofertelor  primite;
· alegerea materialelor  de  constructie,  a  tipodimensiunilor  si  culorilor  de   finisaje;
· alegerea  marcilor  de  utilaje  si  echipamente,  cu  caracteristici  si  performante  conforme  cu  specificatiile  tehnice  din  proiectul  tehnic;
· verificarea  situatiilor  de  lucrari   prezentate  de  catre  constructor;
· intocmirea cartii tehnice  a  constructiei;
· organizarea  receptiei  lucrarilor  executate.
· participarea la fazele de control prevăzute în Planul de control al calităţii lucrărilor;
· emiterea de soluţii tehnice, precizări sau clarificări legate de aplicarea Proiectului Tehnic în concordanţă cu situaţia din teren;
· urmărirea pe şantier a lucrărilor de execuţie;
· emiterea de dispoziţii de şantier;
· verificări şi controale curente care se execută cu ocazia deplasării pe şantier;
· elaborarea planurilor modificatoare datorate situaţiei din teren;
· deplasarea pe şantier ori de câte ori se solicită justificat acest lucru;
· intocmirea Referatului de prezentare al proiectantului cu privire la modul în care a fost executată lucrarea, la recepţia la terminarea lucrărilor;
· elaborarea răspunsurilor pentru posibilele cereri de clarificări ale finanțatorului cu referire la proiect;
· orice altă activitate care este prevăzută în legislaţia în vigoare referitoare la asistenţa tehnică din partea proiectantului şi nu a fost precizată în documentaţie.
Neconcordantele dintre starea de fapt si documentatia elaborata  vor fi solutionate de proiectant  cu promptitudine prin dispozitie de santier si memoriu justificativ  in baza notelor de constatare intocmite de dirigintele de santier.
Asistenta tehnica se va asigura potrivit prevederilor actelor normative in vigoare.Referatul Proiectantului – va fi intocmit la terminarea lucrarilor prin care se confirma faptul ca lucrarile realizate sunt in conformitate cu cerintele din Autorizatia de Construire si avizele emise, proiectul tehnic, normativele in vigoare, dispozitiile de santier emise (daca este cazul) etc.


Articolul 15. Instalarea, organizarea, securitatea şi igiena şantierului 
15.1. Instalarea şantierului 
15.1.1. Executantul suporta toate schimbarile referitoare la construirea si intretinerea instalatiilor santierului, cuprinzand caile de acces, drumurile de deservire care nu sunt deschise circulatiei publice.
15.1.2. Executantul trebuie sa afiseze la locul santierului un panou care sa contina informatiile prevazute de legislatie, dupa caz.
15.1.3. Achizitorul va pune la dispozitia Executantului, pentru informarea acestuia, toate datele relevante, care se afla in posesia Achizitorului. Executantul va avea responsabilitatea interpretarii acestor date, in masura in care aceasta obligatie nu cade in sarcina altor factori implicati in proiect. In masura in care este posibil (tinand cont de costuri si timp), se va considera ca Executantul a obtinut toate informatiile necesare referitoare la riscuri, evenimente neprevazute si alte circumstante care pot influenta lucrarile. In aceeasi masura, se va considera ca Executantul a inteles, datele mentionate mai sus si alte informatii disponibile, si ca a fost satisfacut, inainte de depunerea Ofertei, de toate aspectele relevante in acest sens.

15.2. Depozitarea pământului excavat
15.2.1.Toate costurile privind depozitarea materialelor utilizate si a deseurilor vor fi suportate de executant.
15.2.2 (1) Executantul are obligaţia de a transporta de pe şantier pamantul, dărâmăturile si molozul(resturi betoane, asfalt, caramizi, alte materiale inerte nepericuloase etc.) in vederea predarii doar la Depozitul Ecologic Judetean de Deseuri Nepericuloase-Oradea situat in str. Matei Corvin nr. 327, administrat de S.C. Eco Bihor S.R.L. Realizarea acestor transporturi la destinatia specificata mai sus se certifica cu bonurile de cantar din care rezulta locul de provenienta, societatea comerciala (constructorul) care preda deseurile si cantitatea (conform cantar).Aceste prevederi nu se aplica in cazul materialelor reciclate de catre antreprenor cu respectarea prevederilor legale 
(2) Executantul va avea in vedere respectarea prevederilor din Hotararea nr. 1061/2008, privind transportul deseurilor periculoase si nepericuloase de pe teritoriul Romaniei, respectiv intocmirea Anexei nr.3 in baza careia transportul pamantului si a molozului va fi decontat, corelat cu alin. (3).
(3) Transportul deseurilor se va realiza doar cu mijloace de transport acoperite cu prelata pentru a preveni deversarea acestora pe strazile municipiului Oradea.
(4) Cheltuielile pentru transportul și taxa de depozitare a materialelor de tip moloz (deșeuri, pământ, asfalt, beton etc.) vor fi cuprinse de executant in pretul ofertat pentru atribuirea prezentului contract de lucrari.

15.3. Securitatea şi igiena şantierului 
15.3.1. Executantul va lua toate măsurile în ceea ce priveşte securitatea proprie, a personalului său, precum şi ale terţilor în vederea evitării accidentelor pe şantier.Acesta va avea în vedere toate reglementările şi instrucţiunile autorităţilor competente. 
15.3.2. Executantul asigură iluminatul şi curăţenia şantierului atât în interior, cât şi în exterior. În măsura în care este nevoie executantul va asigura şi  împrejmuirea şantierului.
15.3.3. Executantul va lua toate măsurile necesare ca lucrările pe care le execută să nu reprezinte pericole pentru terţi sau circulaţia publică, dacă aceasta nu este deviată. 
15.3.4. Punctele de trecere periculoase pe toată lungimea căilor de comunicare trebuie protejate cu panouri  provizorii sau cu orice alte dispozitive potrivite. Căile de acces trebuie să fie iluminate şi, la nevoie păzite.
15.3.5. Executantul ia toate măsurile necesare pentru a asigura igena instalaţiilor de pe şantier destinate personalului, chiar şi prin instalarea reţelelor de alimentare cu apă potabilă şi de salubritate, dacă complexitatea şantierului o justifică. 
15.3.6. Toate măsurile de securitate şi igenă prevăzute mai sus sunt în sarcina executantului.
15.3.7. In cazul in care executantul nu isi indeplineste obligatiile specificate mai sus si fara a incalca atributiile autoritatilor competente, achizitorul, pe cheltuiala executantului, poate sa ia masurile necesare cu notificarea prealabila a Executantului.
15.3.8. În caz de urgenţă sau pericol, aceste măsuri se vor lua fără notificare prealabilă.
15.3.9. Intervenţia autorităţilor competente sau a achizitorului nu absolvă executantul de responsabilităţi. 
15.3.10.  Achizitorul informează executantul de toate disfuncţionalităţile cauzate de personalul de intervenţie pe şantier împiedicând buna desfăşurare a activităţii acestuia.
15.3.11. Executantul va lua toate măsurile necesare pentru remedierea disfuncţionalităţilor constatate. 

15.4. Semnalizarea şantierului şi paza circulaţiei publice
15.4.1. Atunci când lucrările afectează circulaţia publică, semnalizarea utilizării de către public trebuie să fie conformă cu reglementările în materie. Aceasta se realizează sub controlul serviciilor competente de către executant aceasta din urmă având ca responsabilitate furnizare şi montarea de panouri şi dispozitive de semnalizare fără a aduce atingere articolului 15.3.4.
15.4.2. Dacă execuţia lucrărilor presupune devierea circulaţiei, executantul este responsabil, în aceleaşi condiţii, de la executarea şi întreţinerea semnalizării la extremităţile secţiunilor unde circulaţia este întreruptă şi a semnalizării drumurilor deviate.

15.5. Menţinerea reţelelor de comunicaţii şi a debitului de apă
15.5.1. Executantul trebuie să conducă execuţia potrivit  instrucţiunilor date şi a restricţiilor, în special a celor care fac referire la reţelele de comunicaţii şi la debitul de apă, astfel încât să menţină în condiţii normale de funcţionare reţelele de orice natură care traversează şantierul.
15.5.2. În cazul în care executatnul nu îşi îndeplineşte obligaţiile specificate mai sus şi fără a încălca atribuţiile autorităţilor competente, achizitorul, pe cheltuiala executantului,  poate să ia măsurile necesare înainte ca notificarea privind neîndeplinirea obligaţiilor să producă efecte.
15.5.3. În caz de urgenţă sau pericol, aceste măsuri se vor lua fără notificare prealabilă.
15.5.4. Intervenţia autorităţilor competente sau a achizitorului nu absolvă de responsabilităţi executantul. 

15.6. Constrângeri speciale pentru execuţia lucrărilor în apropierea ariilor protejate
Dacă execuţia lucrărilor se desfăşoară în apropierea ariilor protejate sau deţinătoare de certificate de protecţie a mediului, executantul trebuie să ia, pe riscul şi cheltuiala sa, măsurile necesare pentru a reduce în măsura în care este posibil, efectele care pot cauza dificultăţi de acces, zgomotul motoarelor, vibraţii, fum şi praf.

15.7. Gestiunea deşeurilor pe şantier
Principii generale
a.Valorificarea sau eliminarea deseurilor create prin lucrarile, obiect al prezentului contract, intra in responsabilitatea executantului.
b.Executantul efectueaza tranzactiile, prevazute in legislatie cu privire la colectarea, transportul, depozitarea, eventuala evacuarea a deseurilor rezultate ca urmare a lucrarilor ce fac obiectul prezentului contract, conform reglementarilor legale.
c. Pentru deseurile periculoase,se vor utiliza formularele specifice legislatiei in vigoare.
d. Executantul va lua permanent masuri pentru indepartarea materialelor neimplicate in lucrari. 
e. Pe masura ce lucrarile avanseaza, executantul va degaja amplasamentul pus la dispozitie pentru executia lucrarilor, de deseurile rezultate. 

Articolul 16. Începerea şi execuţia lucrărilor 
16.1. - (1)  Executantul are obligatia de a incepe lucrarile in cel mai scurt termen din momentul in care sunt intrunite toate conditiile pentru ca lucrarile sa fie incepute, cu incadrarea in termenul general de executie pentru fiecare etapa, asumat.
(2) Daca in perioada de elaborare a documentatiei tehnico – economice nu se va preda amplasametul in vederea executarii lucrarilor, curgerea  termenului de executie a lucrarilor aferent etapei pentru care nu s-a predat amplasamentul se va suspenda .
(3) Predarea amplasamentului pentru cel putin una dintre etapele lucrarii se va face in termen de maxim 2 zile lucratoare de la data constituirii garantiei de buna executie a contractului.
(4) In vederea predarii amplasamentului, cu cel putin 1 zi inainte de expirarea termenului prevazut la clauza 16.1. alin. (3), achizitorul, prin reprezentantul sau imputernicit, va emite ordin scris prin care va solicita prezentarea executantului in vederea predarii amplasamentului si semnarii procesului verbal de predare-primire .
(5) Executantul are obligatia de a prelua amplasamentul, de a semna procesul verbal de predare primire.
(6) Beneficiarul are posibilitatea de a acorda Antreprenorului dreptul de acces in Santier si punerea in posesia acestuia si etapizat, pe Sectoare, acesta avand obligatia sa execute Lucrarile in conformitate cu aceasta etapizare si cu respectarea termenelor contractuale stabilite. 
Executantul nu va formula nicio revendicare in legatura cu imprejurarea ca punerea in posesie a Santierului se va realiza etapizat, pe Sectoare, si isi va revizui corespunzator programul de executie astfel incat sa asigure finalizarea executiei fiecarui Sector pana la expirarea Duratei de Executie a Lucrarilor. 
(7) Executantul trebuie sa notifice achizitorului si Inspectoratul de Stat in Constructii data inceperii efective a lucrarilor.
16.2.  (1) Lucrarile trebuie sa se deruleze conform graficului general de executie si sa fie terminate la data stabilita. Datele intermediare, prevazute in graficele de executie, se considera date contractuale. 
Datele intermediare, se vor stabili conform graficului de executie prezentat de Executant conform obligatiei instituite de art. 16.2. (2) de mai jos.
(2) Executantul va prezenta, la semnarea contractului, graficul general de realizare a investiției publice fizic si valoric prevazut la clauza 16.12 , alcatuit in ordinea tehnologica de executie. In cazul in care, pe parcurs, desfasurarea lucrarilor nu concorda cu graficul de executie a lucrarilor, la cererea achizitorului, executantul va prezenta un grafic revizuit, in vederea terminarii lucrarilor la data prevazuta in prezentul contract. Graficul revizuit nu il va absolvi pe executant de niciuna dintre indatoririle asumate prin contract. Se vor aplica clauzele de revizuire mentionate in Anexa CR a prezentul contract.
(3) In cazul in care executantul intarzie inceperea lucrarilor, terminarea pregatirilor sau daca nu isi indeplineste indatoririle prevazute la pct. 16.1 alin.(2), achizitorul este indreptatit sa-i fixeze executantului un termen pana la care activitatea sa intre in normal si sa il avertizeze ca, in cazul neconformarii, la expirarea termenului stabilit, prezentul contract va fi reziliat.
16.3 - (1) Achizitorul are dreptul de a supraveghea desfasurarea executiei lucrarilor si de a stabili conformitatea lor cu specificatiile din anexele la prezentul contract. Partile contractante au obligatia de a notifica, in scris, una celeilalte, identitatea reprezentantilor lor atestati profesional pentru acest scop, si anume responsabilul tehnic cu executia din partea executantului si dirigintele de santier sau, daca este cazul, alta persoana fizica sau juridica atestata potrivit legii, din partea achizitorului.
(2) Executantul are obligatia de a asigura accesul reprezentantului achizitorului la locul de munca, in ateliere, depozite si oriunde isi desfasoara activitatile legate de indeplinirea obligatiilor asumate prin contract, inclusiv pentru verificarea lucrarilor ascunse. 
16.4. Executantul va informa achizitorul cu promptitudine asupra unor posibile evenimente viitoare care pot aparea si asupra circumstantelor care pot afecta negativ lucrarile, pot provoca intarzieri in executia lucrarilor. Achizitorul poate solicita executantului sa transmita o estimare a efectului anticipat al evenimentelor sau circumstantelor mentionate si/sau o propunere de solutionare a acestora.
16.5 - (1) Materialele puse in opera trebuie sa fie de calitatea prevazuta in documentatia de executie (Anexa nr. 1); verificarile si testarile materialelor folosite la executia lucrarilor, precum si conditiile de trecere a receptiei provizorii si a receptiei finale (calitative) sunt descrise in caietele de sarcini si in cadrul Programului de Control si Urmarire a Calitatii.
(2) Executantul are obligatia de a asigura instrumentele, utilajele si materialele necesare pentru verificarea, masurarea si testarea lucrarilor. Costul probelor si incercarilor, inclusiv manopera aferenta acestora, revin executantului. 
(3) Probele neprevazute si comandate de achizitor pentru verificarea unor lucrari sau materiale puse in opera vor fi suportate de executant daca se dovedeste ca materialele nu sunt corespunzatoare calitativ sau ca manopera nu este in conformitate cu prevederile contractului, in caz contrar costul acestora urmand a fi suportat de achizitor.
16.6. Lucrarile, componentele, materialele si produsele se vor conforma specificatiilor, schitelor, studiilor, modelelor, esantioanelor si altor cerinte prevazute de contract care trebuie sa fie la dispozitia achizitorului (reprezentantului acestuia) in scopul identificarii pe toata perioada executiei.
16.7. Executantul este singurul responsabil fata de achizitor pentru furnizarea si punerea in opera a materialelor precum si pentru defectiunile ce pot aparea ca urmare a asamblarii lor.
16.8. Executantul garanteaza ca materialele, furniturile si echipamentele utilizate sunt noi, de prima calitate, standardizate si usor de inlocuit intr-un interval de timp redus. Materialele, furniturile si echipamentele folosite trebuie sa fie conforme cu specificatiile tehnice si reglementarile si normele europene precum si cu dispozitiile din documentele contractului.
16.9 Contractantul va numi un reprezentant care va comunica direct cu persoana nominalizata de Autoritatea Contractanta la nivel de contract ca si responsabil cu monitorizarea si implementarea contractului si  identificata în contract. Reprezentantul Contractantului organizează și supraveghează derularea efectivă a Contractului. Sarcinile sale sunt:
i. să fie singura interfață cu Autoritatea Contractantă în ceea ce privește implementarea contractului și desfășurarea activităților din cadrul acestuia;
ii. gestionează, coordonează și programează toate activitățile Contractantului la nivel de contract, în vederea asigurării îndeplinirii Contractului, în termenul și la standardele de calitate solicitate;
iii. asigură toate resursele necesare aplicării sistemului de asigurare a calității conform reglementărilor în materie;
iv. gestionează relația dintre Contractant și subcontractorii acestuia;
v. gestionează și raportează dacă execuția lucrărilor se realizează cu respectarea clauzelor contractuale și a conținutului Caietului de Sarcini.
16.10  Pentru activitățile ce se desfășoară pe șantier, Contractantul va numi un Șef de șantier care va relaționa direct cu personalul Autorității Contractante responsabil de executarea Contractului. Acesta este responsabil de organizarea și supravegherea tuturor activităților realizate de Contractant pe șantier din partea Contractantului. Șeful de șantier trebuie să fie permanent prezent pe șantier când se realizează activități și trebuie să poată informa reprezentantul Autorității Contractante în orice moment despre situația de pe șantier. În cazul în care șeful de șantier nu poate fi prezent, acesta va fi înlocuit cu acceptul prealabil al Autorității Contractante.
Principalele sarcini ale Șefului de șantier în cadrul Contractului sunt:
i. să fie singura interfață cu Autoritatea Contractantă în ceea ce privește activitățile de pe șantier;
ii. să fie responsabil de gestionarea tehnică și operațională a activităților de pe șantier, împreună cu aspectele organizaționale;
iii. să contribuie cu experiența sa tehnică prin prezentarea de propuneri potrivite ori de câte ori este necesar pentru execuția corespunzătoare a lucrărilor;
iv. să gestioneze și să supravegheze toate activitățile desfășurate pe șantier;
v. să fie prezent în timpul tuturor activităților desfășurate pe șantier;
vi. să gestioneze actualizarea tuturor documentațiilor necesare execuției lucrărilor, inclusiv intocmirea/completarea  cartii tehnice a construcției;
vii. să actualizeze calendarul de desfășurare a activităților și jurnalul de șantier;
viii. să gestioneze implementarea planurilor de control al calității pentru toate lucrările din șantier;
ix. să fie responsabil de toate aspectele privind sănătatea și de siguranță ale personalului Contractantului de pe șantier;
x. să fie responsabil de aspectele de mediu ale lucrărilor în conformitate cu cerințele contractuale.
16.11 Graficul general de realizare a investiției publice (fizic și valoric)
(1) Execuția Lucrărilor se va face în succesiunea și termenele stabilite prin Graficul general de realizare a investiției publice (fizic și valoric) acceptat alcătuit în ordinea tehnologică de execuție, anexă la Contract, parte integrantă al acestuia.
(2) Verificarea îndeplinirii obligațiilor contractuale de către Executant, sub aspectul încadrării în termenele de execuție, se va face prin raportarea stadiului de fapt a Lucrărilor la conținutul Graficul general de realizare a investiției publice (fizic și valoric) acceptat.
(3) În cazul în care, după opinia Achizitrului, pe parcurs, desfășurarea Lucrărilor nu corespunde cu Graficul general de realizare a investiției publice (fizic și valoric) acceptat, la cererea Achizitorului, Executantul  va prezenta un grafic revizuit, în vederea terminării Lucrărilor la data prevăzută în Contract. Graficul revizuit nu îl va scuti pe Executant de niciuna dintre îndatoririle asumate prin Contract.

Articolul 17. Întârzierea,  şi suspendarea lucrărilor
17.2.Achizitorul poate oricand dispune executantului, prin notificare prealabila,  suspendarea executarii unei parti sau a tuturor lucrarilor. Pe perioada suspendarii, executantul are obligatia de proteja, pastra si asigura paza acelei parti sau a tuturor lucrarilor impotriva deteriorarii, pierderii sau degradarilor.
17.3. In cazul in care executantul va inregistra intarzieri ca urmare a suspendarii lucrarilor si/sau ca rezultat al reluarii acestora, executantul va transmite achizitorului o instiintare avand dreptul, la o prelungire a duratei de executie daca terminarea lucrarilor este sau va fi intarziata. 
17.4. Executantul nu va fi indreptatit la o prelungire a duratei de executie si/sau la plata de costuri suplimentare survenite ca urmare a remedierii consecintelor unor lucrari sau materiale necorespunzatoare sau a consecintelor omisiunii executantului de a proteja, depozita sau asigura paza.
17.5 Prelungirea duratei de executie se va fae prin activarea clauzei de revizuire aferente, prevazuta in Anexa CR  la prezentul contract.

Articolul 18. Finalizarea şi recepţia documentaţiei tehnico-economice 
18.1. Documentaţiile tehnice ce fac obiectul contractului se predau achizitorului în copie, la sediul acestuia, conform termenelor prevăzute la art. 6.2 din prezentul contract, în 5 exemplare, atât piesele scrise cît şi cele desenate. Eventualele copii solicitate în plus de către achizitor se vor realiza contra cost pe cheltuiala acestuia.
18.2. Recepţia documentaţiilor se face pe baza borderourilor de piese scrise şi desenate pe baza unui proces verbal de predare-primire a documentelor, pentru fiecare fază decontabilă, semnat de achizitor la momentul predării.
18.3. În caz de constatare a unor lipsuri sau inadvertenţe în documentaţia predată, achizitorul va face obiecţiunile cuvenite în limitele temei de proiectare şi a obligaţiilor (misiunilor) asumate de executant, a normativelor şi legilor în vigoare, în maxim 15 zile de la primirea lucrării. Neprezentarea de obiecţiuni în acest termen prezumă acceptarea documentaţiei în forma predată. 
Acceptarea documentatiei de catre beneficiar nu absolva Antreprenorul de greseli de proiectare (omisiuni, erori de proiectare, solutii tehnice neadegvate).
18.4 Documentatia de proiectare va cuprinde:
· DTAC – 2 exemplare
· PT – 3 exemplare
· 1 exemplar confidential


Articolul 19. Finalizarea şi recepţia lucrărilor 
19.1 - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.
19.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie. Notificarea se va depune la sediul achizitorului Serviciul Relatii cu Publicul - Sala Ghiseelor, parter.
(2) Pe baza situațiilor de lucrări executate confirmate și a constatărilor efectuate pe teren, Achizitorul va aprecia dacă sunt întrunite condițiile pentru a convoca comisia de recepție. În cazul în care se constată că sunt lipsuri sau deficiențe, acestea vor fi consemnate într-un Proces-Verbal și notificate Contractantului, stabilindu-se și termenele pentru remedieri și finalizare. După constatarea remedierii tuturor lipsurilor şi deficienţelor, la o nouă solicitare a Contractantului, Achizitorul va convoca comisia de recepţie. În cazul în care nu sunt respectate termenele prevăzute pentru remedieri și finalizare, Achizitorul poate retine contravaloarea lor din Garanția de bună execuție constituită de Contractant. După constatarea remedierii tuturor lipsurilor și deficiențelor, la o nouă solicitare a Contractantului, Achizitorul va convoca comisia de recepție
(3) Achizitorul trebuie sa verifice o situatie de lucrari in termen de 30 de zile de la primirea acesteia. In cazul in care exista obiectiuni, situatia de lucrari se va returna antreprenorului. Achizitorul va avea 30 de zile pentru verificarea situatiei de lucrari redepuse de catre antreprenor.
(4) Situatiile de lucrari se considera a fi emise dupa acceptarea acestora de catre Achizitor
19.3 - Comisia de receptie are obligatia de a constata stadiul indeplinirii contractului prin corelarea prevederilor acestuia cu documentatia de executie si cu reglementarile in vigoare. In functie de constatarile facute, achizitorul are dreptul de a efectua receptia in conformitate cu prevederile legale.

Articolul 20. Probe tehnologice la terminarea lucrarilor sau Testele la terminarea lucrărilor 
20.1. Inainte de inceperea probelor tehnologice la terminarea lucrarilor, executantul va notifica achizitorul si beneficiarul pentru a fi prezenti la efectuarea acestora.
20.2. Executantul va  efectua probele tehnologice in conformitate cu manualele pentru exploatare si intretinere, cu prevederile caietului de sarcini – Anexa 1 si va acorda orice indrumare pe care acesta este solicitat sa o asigure pe parcursul acestor probe; 
20.3. Probele tehnologice la terminarea lucrarilor vor fi efectuate inainte de receptia de catre achizitor a lucrarilor. Executantul va instiinta achizitorul cu 5 zile inainte de data in care vor fi efectuate probele tehnologice. 
20.4. Rezultatele probelor tehnologice la terminarea lucrarilor vor fi evaluate de ambele parti. Se va face o evaluare corespunzatoare pentru efectul utilizarii anterioare a lucrarilor de catre parti.
20.5. Daca lucrarile, nu au trecut probele tehnologice dupa terminare, executantul este obligat la remedierea defectiunilor constatate si la repetarea probelor respective.
20.6.Daca rezultatele necorespunzatoare precum si repetarea testelor conduc la producerea de costuri suplimentare pentru achizitor, executantul va suporta contravaloarea acestora si o va achita  pana cel tarziu la expirarea Perioadei de Notificare a Defectiunilor.

Articolul 21. Perioada de garanţie acordată lucrărilor
21.1 – (1) Perioada de garanţie decurge de la data recepţiei la terminarea lucrărilor şi până la recepţia finală.
(2) Garantia tehnica a lucrarilor executate este de 10 ani de la data semnarii procesului verbal de receptie la terminarea lucrarilor pana la data semnarii procesului verbal de receptie finala, precum si dupa implinirea acestui termen, pe toata durata de existenta a constructiei, pentru viciile structurii de rezistenta rezultate din nerespectarea normelor  de executie.
21.2 – (1) In perioada de garantie, executantul are obligatia, in urma dispozitiei date de achizitor, de a executa toate lucrarile de modificare, reconstructie si remediere a viciilor si a altor defecte a caror cauza este nerespectarea clauzelor contractuale, aceste din urma incluzand toate documentele mentionate la clauza 8 “documentele contractului”.
(2) Executantul are obligatia de a executa toate activitatile prevazute la alin.(1), pe cheltuiala proprie, in cazul in care ele sunt necesare datorita:
a) utilizarii de materiale, de instalatii sau a unei manopere neconforme cu prevederile contractului; 
b) neglijentei sau neindeplinirii de catre executant a oricareia dintre obligatiile explicite sau implicite care ii revin in baza contractului..
21.3 - In cazul in care executantul nu executa lucrarile prevazute la clauza 21.2 alin.(2), achizitorul este indreptatit sa angajeze si sa plateasca alte persoane care sa le execute. Cheltuielile aferente acestor lucrari vor fi recuperate de catre achizitor de la executant sau retinute din sumele cuvenite acestuia.

Articolul 22. Modalităţi de plată
22.1 - (1) Achizitorul va efectua plata către executant in maxim 30 de zile de la data primirii (inregistrarii de catre achizitor)  facturii emise de executant. Factura va fi emisa dupa semnarea fara obiectiuni de catre achizitor a procesului verbal de predare-primire documentatie in cazul serviciilor de proiectare, respectiv a sitatiilor de lucrari acceptate de achizitor, pentru care se solicita plata.
(2) Achizitorul are obligatia de a efectua plata catre executant in termen de 30 zile de la data emiterii facturii de catre executant. Factura va fi emisa dupa acceptarea de catre achizitor a situatiilor de lucrari. La fiecare situatie de lucrari prezentata spre decontare se vor anexa in mod obligatoriu:
- Procesele verbale de lucrari ce devin ascunse;
- Procese erbale de receptie calitativa;
- Certificate de calitate;
- Certificate de conformitate;
- Factura de aprovizionare pentru materiale puse in executie;
- Atasamente.
22.2 - (1) Serviciul de proiectare se va plăti pe faza de proiectare în baza procesului verbal de recepție semnat fără obiecțiuni, precum și verificarea documentației de către verificatorul atestat asigurat de Primăria municipiului Oradea, in termen de 30 zile de la data emiterii facturii de catre acesta in baza procesului verbal de receptie documentatie aprobat de achizitor fara obiectii, astfel:
- 70% din valoarea facturii în baza procesului verbal de recepție a serviciilor de proiectare aferent fazei pentru care se solicita plata, semnat fără obiecțiuni;
- 30% la finalizarea lucrărilor de execuție, în baza procesului verbal de recepție la terminarea lucrărilor semnat fără obiecțiuni și a referatului proiectantului privind execuția lucrărilor.
Factura aferenta fazei serviciilor de proiectare pentru care se solicita plata va fi emisa numai dupa receptionarea fara obiectiuni a documentatiei respective de catre achizitor, fiind insotita de procesul verbal de receptie/predare-primire documentatie aferenta fazei respective.
(2) Pentru prestarea serviciilor de asistenta tehnica din partea proiectantului achizitorul va efectua plata catre executant in termen de 30 zile de la data emiterii facturii de catre acesta, astfel:
- 70% lunar, proporțional cu situațiile de lucrări acceptate la plată. In perioada in care nu sunt executate lucrari nu se pot deconta servicii de asistenta tehnica din partea proiectantului.  
- 30% din valoarea aferenta serviciilor de asistenta tehnica din partea proiectantului se va achita la sfârșitul execuției lucrărilor în baza procesului verbal de recepție la terminarea lucrărilor semnat fără obiecțiuni.
(3)  - Achizitorul are obligatia de a efectua plata lucrarilor catre executant in termen de 30 zile de la data emiterii facturii de catre executant. Factura va fi emisa dupa acceptarea de catre achizitor a situatiilor de lucrari.
(4) Transele din plata trebuie sa fie facute, la cererea executantului, la valoarea lucrarilor executate conform graficului de executie si intr-un termen de 30 zile de la data emiterii facturii de catre executant. Lucrarile executate trebuie sa fie dovedite ca atare printr-o situatie de lucrari provizorii, intocmita astfel incat sa asigure o rapida si sigura verificare a lor. 
(5) Situaţiile de plată provizorii se confirmă ca acceptate la plata de catre achizitor în termen de 5 zile.
(6) Plăţile parţiale se efectuează, de regulă, la intervale lunare, dar nu influenţează responsabilitatea şi garanţia de bună execuţie a executantului; ele nu se consideră, de către achizitor, ca recepţie a lucrărilor executate.
(7) Achizitorul NU va acorda  avans executantului.
22.3 - Plata facturii finale se va face dupa verificarea si acceptarea situatiei de lucrari definitive de catre achizitor precum si dupa indeplinirea obligatiilor prevazute la art. 10.6 din draftul de contract. Daca verificarea se prelungeste din diferite motive, dar, in special, datorita unor eventuale litigii, contravaloarea lucrarilor care nu sunt in litigiu va fi platita imediat. Emiterea facturii finale si plata acesteia se va face dupa semnarea procesului verbal de receptie la terminarea lucrarilor. 
22.4 - Contractul nu va fi considertat finalizat pana cand procesal verbal de receptie finala nu va fi semnat de catre comisia de receptie. Receptia finala va fi efectuata conform prevederilor legale, dupa expirarea perioadei de garantie. Plata ultimei sume datorate executantului pentru lucrarile executate nu va fi  conditionata de semnarea procesului verbal de  receptie finala, fara obiectiuni.

Articolul 23. Ajustarea  preţului contractului
23.1 - Pentru lucrările executate, plăţile datorate de achizitor executantului sunt cele declarate în propunerea financiară, anexă la prezentul contract.
23.2 – Pretul este ferm si nu se ajusteaza si ramane fix pe toata perioada desfasurarii contractului.

Articolul 24. Amendamente 
24.1 - Parţile contractante au dreptul, pe durata îndeplinirii contractului, de a conveni modificarea clauzelor contractului, prin act additional.
24.2 - Prin acte aditionale nu se pot aduce modificari substantiale contractului de achizitie publica.
24.3 –Modificarea substantiala a dispozitiilor prezentului contract in cursul perioadei sale de valabilitate este considerata ca fiind o noua atribuire si necesita derularea unei noi proceduri de achizitie publica. Modificarea prezentului contract in cursul perioadei sale de valabilitate este considerata substantiala atunci cand, prin aceasta modificare, contractul devine substantial diferit fata de cel incheiat initial. O modificare este considerata substantiala atunci cand este indeplinita una din urmatoarele conditii:
a) modificarea introduce condiţii care, dacă ar fi fost incluse în procedura de atribuire iniţială, ar fi permis selecţia altor candidaţi decât cei selectaţi iniţial sau acceptarea unei alte oferte decât cea acceptată iniţial sau ar fi atras şi alţi participanţi la procedura de atribuire; 
b) modificarea schimbă echilibrul economic al contractului de achiziţie publică/acordului-cadru în favoarea contractantului într-un mod care nu a fost prevăzut în contractul de achiziţiepublică/acordul-cadru iniţial; 
c) modificarea extinde în mod considerabil obiectul contractului de achiziţie publică/acordului cadru;
 d) un nou contractant înlocuieşte contractantul iniţial, în alte cazuri decât cele prevăzute la clauza de revizuire nr 1 mentionata mai jos;
24.4 - Contractul de achiziţie public va fi modificat, fără organizarea unei noi proceduri de atribuire, în următoarele situaţii:
a) atunci când modificările, indiferent dacă sunt sau nu sunt evaluabile în bani şi indiferent de valoarea acestora, sunt efectuate in baza clauzei de revizuire mentionata mai jos;
b)atunci când sunt îndeplinite în mod cumulativ următoarele condiţii: 
· devine necesară achiziţionarea de la contractantul iniţial a unor servicii suplimentare care nu au fost incluse în contractul iniţial, dar care au devenit strict necesare în vederea îndeplinirii acestuia;
· schimbarea contractantului este imposibilă; 
· orice majorare a preţului contractului reprezentând valoarea serviciilor suplimentare nu va depăşi 50% din valoarea contractului iniţial;
 c)atunci când sunt îndeplinite în mod cumulativ următoarele condiţii: 
· modificarea a devenit necesară în urma unor circumstanţe pe care o autoritate contractantă   care acţionează cu diligenţă nu ar fi putut să le prevadă;
· modificarea nu afectează caracterul general al contractului; 
· creşterea preţului nu depăşeşte 50% din valoarea contractului de achiziţie publică/acorduluicadru iniţial; 
d) atunci când contractantul cu care autoritatea contractantă a încheiat iniţial contractul de achiziţie publică este înlocuit de un nou contractant, în una dintre următoarele situaţii:
· ca urmare a clauzei de revizuire;
· drepturile şi obligaţiile contractantului iniţial rezultate din contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică/ şi să nu se realizeze cu scopul de a eluda aplicarea procedurilor de atribuire prevăzute de prezenta lege; 
e) atunci când modificările, indiferent de valoarea lor, nu sunt substanţiale; 
f) atunci când sunt îndeplinite în mod cumulativ următoarele condiţii:
· valoarea modificării este mai mică decât 600.129 lei fara tva
· valoarea modificării este mai mică decât 10% din preţul contractului de achiziţie publică iniţial 
24.5 - Achizitorul  va avea dreptul de a uza oricand de toate prevederile art 221 din legea 98/2016
24.6 -  Actualizarea graficul de prestare, si a termenul de realizare a contractului,  se poate face pe baza unei notificari insotita de o justificare adecvata, care va deveni anexa la prezentul contract dupa aprobarea Achizitorului. 
24.7 - In  sensul art 24.4 litera a clauza de revizuire este: La încetarea anticipată a contractului de achiziţie publică, contractantul principal are obligatia de a cesiona autorităţii contractante contractele încheiate cu subcontractanţii acestuia. In aceasta situatie contractantul cu care autoritatea contractantă a încheiat iniţial contractul de achiziţie publică va fi înlocuit de un nou contractant in persoana unuia dintre subcontractanti sau a asocierii acestora.

Articolul 25. Asigurări
25.1. (1) Executantul are obligaţia de a încheia o  asigurare de răspundere civilă profesională, care va acoperi riscul de neglijenţă profesională în proiectarea lucrărilor.  Acesta va depune toate eforturile sale pentru a menţine în vigoare asigurarea de răspundere civilă profesională  până la recepţia finală a lucrărilor executate în baza proiectului. Executantul va furniza dovezi ale poliţei de asigurare şi ale plăţilor periodice ale primelor de asigurare fără întârziere, oricând i se va solicita de către achizitor (sau de către Managerul de Proiect). Neprezentarea poliţei atrage după sine suspendarea plăţilor până la corectarea situaţiei.
(2) In indeplinirea obligatiei de la alin 1, la data semnarii prezentului contract, Executantul va încheia, va prezenta şi va menţine în vigoare o poliţă de asigurare cu despăgubire integrală pentru o sumă asigurată care nu va avea o limita mai mică de valoarea cu tva inclus ofertata si mentionata la art. 5.1 al prezentului contract, asigurare care va acoperi atât perioada de executare a prezentului contract cât şi eventualele perioade de prelungire a prestaţiilor, pentru acoperirea tuturor riscurilor care ar putea fi generate de neexecutarea/executarea cu intarziere su defectuoasa a obligatiilor contractuale. Mentionam in continuare  :
a)	răspunderea executantului în caz de îmbolnăvire ori accident de muncă al salariaţilor, incluzând costurile repatrierii pe motive de sănătate;
b)	pierderea, distrugerea sau deteriorarea echipamentului achizitorului utilizat pentru executarea contractului de servicii;
c)	acoperirea daunelor cauzate in timpul perioadei de asigurare, beneficiarilor serviciilor profesionale respectiv achizitorului sau tertilor, de fapta comisa din culpa de catre Executant in cadrul exercitarii profesiunii sale, pentru care acesta raspunde civil, conform legii si a prezentului contract, daune in legatura cu care Executantul a primit o plangere / cerere scrisa de despagubire, in timpul perioadei de asigurare.
d)	decesul ca urmare a unui accident sau invaliditatea permanentă ca urmare a unei accidentări fizice în legătură cu contractul de servicii.
Riscul acoperit este acela de producere a unor prejudicii patrimoniale (fie acestea pagube materiale sau pierderi financiare, efective sau beneficii nerealizate, directe sau indirecte, actuale la data la care se solicita repararea lor sau viitoare, dar certe), cauzate de Asigurat clientului ca urmare a unor erori, neglijente, omisiuni aparute in activitatea specifica (elaborare, supervizare si coordonare de proiecte de arhitectura si urbanism, asistenta si consultanta, elaborare de caiete de sarcini, elaborare de instructiuni tehnice privind executia, intretinerea, amenajarea, reamenajarea, proiecte de urmarire privind comportarea in timp a cladirilor, asistarea fazelor de executie, verificarea calitatii executiei, solutii pentru tratarea defectelor etc.). Raspunderea va fi angajata in baza prevederilor din contract, lege, normele si statutul profesiei, conventiile internationale si regulile de conduita, etica si deontologie profesionala. 
Cheltuieli acoperite:
· sumele pe care Executantul este obligat sa le plateasca pentru prejudicii datorate incalcarii obligatiilor ce se refera la atributiile specifice domeniului sau de activitate: erori sau omisiuni in proiectare, executie, avizare, supervizare si coordonare de proiecte de arhitectura si urbanism, asistenta si consultanta, elaborari de caiete de sarcini, instructiuni tehnice privind executia, exploatarea, intretinerea si reparatia, proiecte de urmarire privind comportarea in timp a cladirilor, asistarea fazelor de executie, verificarea calitatii executiei, solutii pentru tratarea defectelor; alegerea materialelor de constructii optime
· sumele cheltuite de Executantul Asigurat in vederea reconstituirii, refacerii sau inlocuirii documentelor predate de achizitor Executantului Asigurat in vederea indeplinirii obligatiilor contractuale
· cheltuielile de judecata facute de Achizitor pentru indeplinirea formalitatilor legale in vederea obligarii Executantului Asigurat la plata despagubirilor, daca a fost obligat prin hotarire judecatoreasca la plata acestora;
· cheltuielile efectuate de catre Executant Asigurat in procesul civil, daca a fost obligat la desdaunare (inclusiv in cazul in care actiunea penala pusa in miscare nu mai este judecata, iar actiunea civila ramane in competenta instantei penale), decurgand din evenimente asigurate produse in perioada de valabilitate a politei;
· cheltuielile efectuate de catre tertul pagubit in procesul civil, in scopul obligarii Executantului Asigurat la plata unor despagubiri, ca urmare a producerii unor evenimente asigurate, daca Executantul Asiguratul a fost obligat prin hotarare judecatoreasca definitiva la plata acestora (inclusiv in cazul in care actiunea penala pusa in miscare nu mai este judecata, iar actiunea civila ramane in competenta instantei penale).
25.2. Exectantul are obligaţia de a înştiinţa achizitorul sau destinatarul, de orice dificultate în extinderea, reînnoirea şi restabilirea acestei asigurări. 
25.3. (1) Executantul are obligaţia de a încheia, înainte de începerea lucrărilor, o asigurare ce va cuprinde toate riscurile ce ar putea apărea privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările, precum şi daunele sau prejudiciile aduse către terţe persoane fizice sau juridice.
(2) Asigurarea se va încheia cu o agenţie de asigurare autorizată. Contravaloarea primelor de asigurare va fi suportată de către executant din capitolul „Cheltuieli indirecte”.
(3) Executantul are obligaţia de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).
(4) Executantul are obligaţia de a se asigura că subcontractanţii  au încheiat asigurări pentru toate persoanele angajate de ei. El va solicita subcontractanţilor  să prezinte achizitorului, la cerere, poliţele de asigurare şi recipisele pentru plata primelor curente (actualizate).
25.4. Executantul are obligaţia să asigure utilajele pentru o valoare cel puţin egală cu valoarea totală de înlocuire a acestora, inclusiv livrarea pe şantier. Pentru fiecare din utilajele executantului asigurarea trebuie să fie în vigoare pe perioada transportului pe şantier şi pînă în momentul în care utilajul nu mai este necesar ca utilaj al executantului.
25.5 - Contractantul va încheia şi va menține în vigoare asigurarea împotriva reclamațiilor, daunelor, pierderilor şi cheltuielilor, inclusiv taxe şi cheltuieli legale, care decurg din vătămări corporale, îmbolnăviri, maladii sau decesul oricărei persoane angajate de către Contractant sau oricărui alt membru al Personalului Contractantului. Achizitorul nu va fi responsabil pentru niciun fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina achizitorului, a agenţilor sau a angajaţilor acestuia.

26. SUBCONTRACTAREA, TERT SUSTINATOR 	
26.1.1. Subcontractarea

(1) Orice înțelegere scrisă prin care Executantul încredințează o parte din realizarea Lucrărilor către un terț este considerată a fi un Contract de Subcontractare.
(1) La incheierea Contractului sau atunci cand se introduc noi subcontractanti, este obligatorie furnizarea către Achizitor a contractelor încheiate de către Prestator cu subcontractanții nominalizati in oferta sau declarati ulterior, astfel incat activitatile ce revin acestora, precum si súmele aferente prestatiilor, sa fie cuprinse in Contract devenind anexe ale acestuia. Ele trebuie sa cuprinda obligatoriu, insa fara a se limita: 
1) denumirea subcontractantilor, 
2) reprezentantii legali ai noilor subcontractanti, 
3) datele de contact, 
4) activitatile ce urmeaza a fi sucontractate, 
5) valoarea aferenta prestatiilor, 
6) optiunea de a fi plătiți direct de către Achizitor,
7) optiunea de cesionare a contractului in favoarea Achizitorului (daca este cazul).
(2) Executantul are obligatia de a incheia contracte cu subcontractantii desemnati, in aceleasi conditii in care el a semnat contractul cu Achizitorul. Contractele de subcontractare vor cuprinde consimţământul la cesiunea contractului de subcontractare catre Achizitor, in situatia prevazuta la art. 221 alin 1 litera d din Legea 98/2016 si conform art1317 din Noul Cod Civil.
(3) Contractantul are obligatia de a notifica autoritatii contractante orice modificari ale informatiilor privind subcontractantii pe durata contractului de achizitie publica
26.1.2 (1) Executantul are obligatia de a prezenta la incheierea contractului toate contractele incheiate cu subcontractantii desemnati. 
(2) Lista subcontractantilor, cu datele de identificare ale acestora se constituie in anexe la contract. La data incheierii contractului nu au fost nominalizati subcontractanti.
26.1.3 - (1) Executantul este pe deplin raspunzator fata de Achizitor de modul in care indeplineste contractul. Subcontractarea nu diminueaza raspunderea contractantului in ceea ce priveste modul de indeplinire a viitorului contract de achizitie public.
(2) Subcontractantul este pe deplin raspunzator fata de executant de modul in care isi indeplineste partea sa din contract.
26.1.4 - Executantul nu are dreptul de a inlocui subcontractantii nominalizati in cazul in care inlocuirea acestora conduce la modificarea propunerii tehnice sau financiare, anexa la prezentul contract. Inlocuirea subcontractantilor se poate face doar cu acordul autoritatii contractante, in conformitate cu clauzele de revizuire din  Anexa CR la prezentul contract .
26.1.5- Executantul va raspunde pentru actele si faptele subcontractantilor sai si ale expertilor, agentilor, salariatilor acestora, ca si cum ar fi actele sau faptele sale. Acceptarea de catre Achizitor a subcontractarii oricarei parti a prezentului contract nu va elibera executantul de niciuna dintre obligatiile sale din prezentul contract. 
26.1.6 Nominalizarea de noi subcontractanti pe parcursul derularii contractului este posibila doar cu acordul Achizitorului si nu trebuie sa conduca la modificarea substantial a contractului in sensul art 221 din legea 98/2016. Executantul va incheia un contract cu subcontractantul in aceleasi conditii in care el a semnat contractul cu achizitorul. Contractele de subcontractare vor cuprinde consimţământul la cesiunea contractului de subcontractare catre Achizitor, in situatia prevazuta la art221 alin 1 litera d din Legea 98/2016 si conform art1317 din Noul Cod Civil.
26.1.7 Prestatorul poate inlocui/implica subcontractantii in perioada de implementare a contractului, in urmatoarele situatii:
a) inlocuirea subcontractantilor nominalizati in oferta ale caror activitati au fost indicate in oferta ca fiind realízate de subcontractanti;
b) declararea unor noi subcontractanti, ulterior semnarii contractului, in conditiile in care lucrarile ce urmeaza a fi subcontractate au fost prevazute in oferta, fara a se indica initial optiunea subcontractarii acestora.
c) renuntarea, retragerea subcontractantilor din contract
26.1.8 (1) Executantul trebuie să solicite, în scris, aprobarea prealabilă a Achizitorului înainte de încheierea unui nou Contract de Subcontractare. Solicitarea în scris în vederea obținerii aprobării Achizitorului se realizează numai după ce Executantul a efectuat el însuși o verificare prealabilă a Subcontractantului ce urmează a fi propus, prin raportare la caracteristicile Lucrărilor care urmează a fi subcontractate, motivele de excludere precizate la art. 164, 165 și 167 din Legea 98/2016 aplicabile Subcontractantului și capacitatea Subcontractantului de a îndeplini obiectul Contractului de Subcontractare, inclusiv resursele de care acesta dispune. Aprobarea privind înlocuirea unui Subcontractant/implicarea unui nou Subcontractant va fi acordată de Achizitor, avându-se în vedere, cel puțin: caracteristicile Lucrărilor care urmează a fi subcontractate, motivele de excludere precizate la art. 164, 165 și 167 din Legea 98/2016, aplicabile Subcontractantului și informațiile prezentate de Contractant privind capacitatea Subcontractantului propus pentru îndeplinirea obiectului Contractului de Subcontractare, inclusiv resursele de care acesta dispune precum și declarația pe propria răspundere a noilor Subcontractanți privind asumarea respectării prevederilor din Caietul de Sarcini. 
Orice Subcontractant propus și aflat în situațiile de excludere va fi respins de către Achizitor. Achizitorul va notifica decizia sa Contractantului în termenul stabilit în Secțiunea “Condiții Specifice”, motivând decizia sa în cazul respingerii aprobării.
(2)  In vederea obtinerii acordului Achizitorului, noii subcontractanti sunt obligați să prezinte:
1) o declaratie pe proprie raspundere prin care isi asuma prevederile caietului de sarcini si a propunerii tehnice depusa de catre Prestator la oferta, pentru activitatile supuse subcontractarii.;
2) contractele de subcontractare incheiate intre Prestator si noii subcontractanti ce vor cuprinde obligatoriu dar fara a se limita la acestea, informatii cu privire la activitatile ce urmeaza a fi subcontractate, datele de contact si reprezentantii legali, valoarea aferenta activitatii ce va face obiectul contractului; 
3) certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică.
26.1.9. Dispozitiile privind inlocuirea/implicarea de noi subcontractanti nu diminueaza in nici o situatie raspunderea Prestatorului in ceea ce priveste modul de indeplinire a Contractului.
26.1.10 In baza art 220 din Legea 98/2016, solicitarile privind subcontractantii se extind si :
a) cu privire la furnizorii implicaţi în contract; 
b) cu privire la subcontractanţii subcontractanţilor contractantului sau subcontractanţii aflaţi pe niveluri subsecvente ale lanţului de subcontractare.
26.1.11 In vederea finalizarii Contractului, Achizitorul poate solicita, iar Prestatorul se obliga sa cesioneze in favoarea Achizitorului, contractele incheiate cu subcontractantii acestuia, Prestatorul obligandu-se totodata sã introduca in contractele sale cu subcontractanții clauze in acest sens. Intr-o asemenea situatie Contractul va fi continuat de subcontractanți. Dispozitiile privind cesiunea contractului de subcontractare nu diminueaza in nici o situatie raspunderea Prestatorului fata de Achizitor in ceea ce priveste modul de indeplinire a Contractului.

26.2 Plata directa catre subcontractanti
26.2.1 Achizitorul poate efectua plati corespunzatoare partii/partilor din Contract indeplinite de catre subcontractantii daca acestia si au exprimat in mod expres aceasta optiune la momentul nominalizarii lor in oferta si oricum nu mai tarziu de data incheierii Contractului, sau la momentul introducerii acestora in Contract, dupa caz, optiunea de a fi platiti direct de catre Achizitor. 
26.2.2 Achizitorul efectueaza platile directe catre subcontractantii agreati doar atunci cand prestatia acestora este confirmata prin documente agreate de toate cele 3 parti, respectiv Achizitor, Prestator si subcontractant sau de Achizitor si subcontractant atunci cand, in mod nejustificat, Prestatorul blocheaza confirmarea executarii obligatiilor asumate de subcontractant.
26.2.4. In aplicarea prevederilor art. 26.1.11 Acordul partilor se poate materializa prin íncheierea unui act aditional la contract intre Achizitor, Prestator si Subcontractant atunci cand contractul de subcontractare este cesionat Achizitorului
26.2.5 Este posibila cesiunea de creanţă în favoarea subcontractanţilor legată de partea/părţile din contract care sunt îndeplinite de către aceştia.
26.2.6 În cazul în care un Subcontractant și-a exprimat, în conformitate cu prevederile art. 218 din Legea 98/2016, opțiunea de a fi plătit direct, atunci această opțiune este valabilă numai dacă sunt îndeplinite în mod cumulativ următoarele condiții:
1) această opțiune este inclusă explicit în Contractul de Subcontractare constituit ca anexă la Contract și făcând parte integrantă din acesta.
2) Contractul de Subcontractare include la rândul său o anexă explicită și specifică privind modalitatea în care se efectuează plata directă de Achizitor către Subcontractant și care precizează toate și fiecare dintre elementele de mai jos:
· pentru fiecare Lucrare/ activitate aferentă părții din Propunerea Tehnică, anexă la Contract, astfel cum a fost încheiat între Contractant și Achizitor – partea din Lucrare/ activitate sau Lucrare/ activitatea realizat/realizată de Subcontractant astfel cum va fi specificată în factura prezentată la plată,
· modalitatea concretă de certificare a Lucrării/activității de către Contractant pentru rezultatul obținut de Subcontractant/Lucrarea executată de Subcontractant înainte de prezentarea facturii de către Contractant Achizitorului,
· partea/proporția din suma solicitată la plată corespunzătoare Lucrării/activității care este în sarcina Subcontractantului, prin raportare la condițiile de acceptare la plată a facturilor emise de Contractant pentru Achizitor, așa cum sunt acestea detaliate în Contract,
· stabilește condițiile în care se materializează opțiunea de plată directă,
· precizează contul bancar al Subcontractantului.

26.3. Tertul Sustinator
26.3.1 Prezentul contract reprezinta si contract de cesiune a drepturilor litigioase ce rezulta din incalcarea obligatiilor ce ii revin tertului sustinator in baza angajamentului ferm, anexa la prezentul contract. Cu titlu de garantie, prin semnarea prezentului contract, Executantul consimte ca  Achizitorul se poate subtitui in toate drepturile sale, rezultate in urma incheierii angajamentului ferm, putand urmari orice pretentie la daune pe care acesta ar putea sa o aiba impotriva tertului sustinator pentru nerespectarea obligatiilor asumate de catre acesta 
26.3.2 In cazul in care Executantul este in imposibiltatea derularii prezentului contract, respectiv pentru partea de contract pentru care a primit sustinere din partea tertului in baza angajamentului ferm, tertul sustinator este obligat a duce la indeplinire acea parte a contractului care face obiectul respectivului angajament ferm. Inlocuirea Executantullui initial cu tertul sustinator, nu reprezinta o modificare substantiala a contractului in cursul perioadei sale de valabilitate si se va efectua prin semnarea unui act aditional la contract si fara organizarea unei alte proceduri de atribuire. 

28. Cesiunea
28.1 - Executantul are obligatia de a nu transfera total sau partial obligatiile sale asumate prin prezentul contract.
28.2 Este posibila cesiunea de creanta in favoarea subcontractantilor legata de partea/partile din contract care sunt indeplinite de catre acestia, doar cu acordul achizitorului.
28.3 La solicitarea achizitorului se va proceda de catre Executant la cesiunea drepturilor pe care le are fata de tertii sustinatori, catre Achizitor, cu titlu de garantie, fapt care sa permita Achizitorului sa urmareasca orice pretentie la daune pe care Executatul ar putea sa o aiba impotriva tertului/tertilor sustinator/sustinatori pentru nerespectarea de catre acestia a obligatiilor asumate prin angajamentul ferm.
In cazul in care Executantul a fost declarat castigator beneficiind de sustinerea unui/unor terti pentru a demonstra indeplinirea cerintelor privind situatia economica si financiara, respectiv capacitatea tehnica si profesionala, si intampina dificultati pe parcursul executarii contractului de achizitie publica, la solicitarea Achizitorului, acesta (Executantul) va cesiona drepturile sale din cadrul contractului catre Achizitor, cu titlu de garantie. Sunt aplicabile clauzele de revizuire mentionate in Anexa CR la prezentul contract
28.4	Solicitarile de plata catre terti pot fi onorate numai dupa operarea unei cesiuni in conditiile 28.2.
28.5   Contractantul nu trebuie să cesioneze oricare dintre drepturile și obligațiile ce decurg din Contract, inclusiv drepturile la plată, fără acceptul prealabil scris din partea Achizitorului. În astfel de cazuri, Contractantul trebuie să furnizeze Achizitorului informații cu privire la identitatea entității căreia îi cesionează drepturile. 

29. Drepturi de proprietate intelectuală
29.1. Dreptul de proprietate intelectuală asupra documentatiei elaborate in baza prezentului contract,  asupra oricăror rapoarte si date precum hărţi, diagrame, schiţe, instrucţiuni, planuri, statistici, calcule, baze de date, software si înregistrări justificative ori materiale achiziţionate, compilate ori elaborate de către Executant sau de către personalul său salariat ori contractat în executarea Contractului de, devin proprietatea exclusivă a Achizitorului în momentul plății contravalorii documentației de către Achizitor. Executantul nu va utiliza aceste documente în scopuri care nu au legătură cu Contractul de Servicii fără acordul scris prealabil al achizitorului.  
29.2.Executantul nu va publica articole referitoare la Serviciile prestate, nu va face referire la aceste servicii în cursul executării altor servicii pentru terţi si nu va divulga nicio informaţie furnizată de Achizitor, fără acordul scris prealabil al acestuia.
29.3. Orice rezultate ori drepturi, inclusiv drepturi de autor sau alte drepturi de proprietate intelectualăori industrială, asupra documentatiei elaborate in baza prezentului contract si/sau dobândite în executarea Contractului de servicii sunt proprietatea exclusivă a Achizitorului, care le va putea utiliza, publica, cesiona ori transfera asa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.

Articolul 30. Încetarea şi rezilierea contractului
30.1.- In situatia in care, in termen de 5 zile lucratoare de la data emiterii ordinului administrativ de incepere, Executantul nu s-a mobilizat si nu a demarat executia contractului in cauza, Achizitorul poate fie sa acorde un termen de 10 zile lucratoare de la data Notificarii, in acest sens, fie, prezentul contract va inceta de drept de la data comunicarii Declaratiei de rezolutiune(art.1552 C. civ.).
30.2- Incetarea prezentului contract de lucrari in conditiile art.28.1 nu va produce niciun fel de efecte asupra altor drepturi ale achizitorului si executantului dobandite in baza acestuia, in situatia in care contractul inceteaza.
30.3 Suplimentar fata de cauza de incetare definita la art.30.1 Achizitorul poate rezilia Contractul cu efecte depline (de jure) dupa acordarea unui preaviz de 5 zile executantului, fara necesitatea unei alte formalitati si fara interventia vreunei autoritati sau instante de judecata, in oricare dintre situatiile urmatoare, dar nelimitandu-se la acestea:
a) 	executantul nu executa  contractul in conformitate cu obligatiile asumate;
b)	executantul refuza sau omite sa aduca la indeplinire dispozitiile emise de catre achizitor sau de catre reprezentantul sau autorizat;
d)	executantul cesioneaza contractul sau subcontracteaza fara a avea acordul scris al achizitorului;
e)	executantul  face obiectul unei proceduri de dizolvare, si-a suspendat activitatea, sau se afla intr-o situatie asemanatoare rezultand dintr-o procedura similara reglementata de legislatia sau reglementarile la nivel national;
f)	executantul a fost condamnat pentru o infractiune in legatura cu exercitarea profesiei printr-o hotarare judecatoreasca definitiva;
g)	executantul se afla in culpa profesionala grava ce poate fi dovedita prin orice mijloc de proba pe care Achizitorul il poate justifica;
h)	impotriva executantului a fost pronuntata o hotarare avand autoritate de lucru judecat cu privire la frauda, coruptie, implicarea intr-o organizatie criminala sau orice alta activitate ilegala in dauna intereselor financiare ale CE;
j)	are loc orice modificare organizationala care implica o schimbare cu privire la personalitatea juridica, natura sau controlul executantului, cu exceptia situatiei in care asemenea modificari sunt inregistrate intr-un act aditional la prezentul contract;
k)	aparitia oricarei alte incapacitati legale care sa impiedice executarea Contractului ;
l)	executantul nu furnizeaza garantiile sau asigurarile solicitate, sau persoana care furnizeaza garantia sau asigurarea nu este in masura sa isi indeplineasca angajamentele.
m) in cazul prevazut la art. 10.1 punctul 3.
n) in cazul prevazut la art. 10.1 punctul 7.
o) in cazul prevazut la art. 10.2 punctul 3.
p) in cazul in care cuantumul penalitatilor de intarziere atinge valoarea contractului in lei fara tva.
30.4- Daca Achizitorul reziliaza Contractul, va fi indreptatit sa recupereze de la executant fara a renunta la celelalte remedii la care este indreptatit in baza acestuia, orice pierdere sau prejudiciu suferit pana la un nivel egal cu valoarea contractului.
30.5– In cazul rezilierii contractului, achizitorul va intocmi situatia lucrarilor efectiv executate, inventarul materialelor, utilajelor si lucrarilor provizorii, dupa care se vor stabili sumele care urmeaza sa le plateasca in conformitate cu prevederile contractului, precum si daunele pe care trebuie sa le suporte executantul din vina caruia s-a reziliat contractul. 
30.6– In cazul prevazut la art.30.5., achizitorul va convoca in max 5 zile de la data rezilierii contractului, comisia de receptie, care va efectua receptia cantitativa si calitativa a lucrarilor executate.
30.7- Oricare dintre parti incalca prevederile Contractului prin neindeplinirea  unei/unor obligatii care ii revin potrivit acestuia, partea prejudiciata prin incalcare (dupa caz, Achizitorul sau executantul) va fi indreptatita la urmatoarele remedii:
a)	despagubiri; si/sau
b)	rezilierea Contractului 
30.8 -  Despagubirile pot fi:
a)	Despagubiri Generale; sau
b)	Penalitati contractuale.
30.9- In orice situatie in care Achizitorul este indreptatit la despagubiri, poate retine aceste despagubiri din orice sume datorate executantului sau poate executa garantia de buna executie, in conformitate cu prevederile art. 13.4.
30.10– Dupa rezilierea contractului, achizitorul poate decide continuarea executiei lucrarilor cu respectarea prevederilor legale privind achizitiile publice.
30.11Cazuri specifice de incetare a contractului :
30.11.1-Fara a aduce atingere dispozitiilor dreptului comun privind incetarea contractelor sau dreptului achizitorului de a solicita constatarea nulitatii absolute a contractului de achizitie publica, in conformitate cu dispozitiile dreptului comun, achizitorul are dreptul de a denunta unilateral contractul de achizitie publica in perioada de valabilitate a acestuia in una dintre urmatoarele situatii: 
a) contractantul se afla, la momentul atribuirii contractului, in una dintre situatiile care ar fi determinat excluderea sa din procedura de atribuire potrivit art. 164 - 167; 
b) contractul nu ar fi trebuit sa fie atribuit contractantului respectiv, avand in vedere o incalcare grava a obligatiilor care rezulta din legislatia europeana relevanta si care a fost constatata printr-o decizie a Curtii de Justitie a Uniunii Europene
30.11.2 Prezentul contract poate inceta prin acordul partilor.

31. Forta majora
31.1 - Forta majora este constatata de o autoritate competenta.
31.2 - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.
31.3 - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.
31.4 - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.
31.5 -  Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.
31.6- Nu va reprezenta o incalcare a obligatiilor din prezentul contract de catre oricare din parti situatia in care executarea obligatiilor este impiedicata de imprejurari de forta majora care apar dupa data semnarii Contractului de catre parti.
31.7.- Executantul nu va raspunde pentru penalitati contractuale sau reziliere pentru neexecutare daca, si in masura in care, intarzierea in executare sau alta neindeplinire a obligatiilor din prezentul Contract este rezultatul unui eveniment de forta majora. In mod similar, Achizitorul nu va datora dobanda pentru platile cu intarziere, pentru neexecutare sau pentru rezilierea de catre executant pentru neexecutare, daca, si in masura in care, intarzierea Achizitorului sau alta neindeplinire a obligatiilor sale este rezultatul fortei majore.
31.8- Daca oricare parte considera ca au intervenit imprejurari de forta majora care pot afecta indeplinirea obligatiilor sale, va notifica imediat celeilalte parti cu privire la natura, durata probabila si efectul probabil al imprejurarii de forta majora. Executantul va cauta toate mijloacele rezonabile alternative, pentru indeplinirea obligatiilor sale care nu sunt afectate de evenimentul de forta majora. Executantul nu va utiliza asemenea mijloace alternative decat in urma instructiunilor in acest sens ale Achizitorului.

32. Impreviziunea
32.1. Partile isi vor executa obligatiile asumate prin contract, chiar daca executarea lor a devenit mai oneroasa din cauza schimbarii exceptionale a unor imprejurari care nu au putut fi prevazute inainte de semnarea contractului.
32.2. In situatia in care schimbarea exceptionala a imprejurarilor conduce la executarea excesiv de oneroasa a contractului, facand vadit injusta obligarea oricareia dintre parti la indeplinirea obligatiilor sale, instanța de judecată sau după caz, partile, de comun acord, vor stabili una din urmatoarele masuri:
a)	adaptarea contractului, pentru a distribui in mod echitabil intre parti pierderile si beneficiile rezultate din schimbarea exceptionala a imprejurarilor;
b)	incetarea contractului.

33. Cazul Fortuit
33.1.  Cazul fortuit este un eveniment care nu poate fi prevazut nici impiedicat de catre partea care ar fi trebuit sa raspunda daca evenimentul nu s-ar fi produs.
33.2.  Partea afectata de cazul fortuit are obligatia de a notifica celeilalte parti, imediat si in mod complet, producerea acestuia.
33.3.  Daca evenimentul fortuit a produs o imposibilitate totala si definitiva de executare a oricareia dintre obligatiile contractuale, atunci contractul este desfiintat de plin drept si fara vreo notificare, chiar din momentul producerii evenimentului fortuit.

34. Solutionarea litigiilor
34.1 - Achizitorul si Executantul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.
34.2 - Daca, dupa 30 zile de la inceperea acestor tratative, Achizitorul si Executantul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti din Romania. 

35. Limba care guverneaza contractul
Limba care guverneaza contractul este limba romana.

35. Comunicari
35.1 - (1) Orice comunicare intre parti, referitoare la indeplinirea prezentului contract, trebuie sa fie transmisa in scris si vor fi trimise prin scrisoare recomandata, transmise prin fax sau vor fi inmanate personal la adresele indicate mai jos:

Pentru Achizitor:			Adresa:str Piata Unirii nr 1,Oradea,jud Bihor
					In atentia: 
Fax: 0259/440746

Pentru Executant:			Adresa: 
					In atentia:
Fax: 
Tel: 

(2) Notificarile se vor considera primite de cealalta parte dupa cum urmeaza: 
(a) in caz inmanare personala, la data inmanarii;
(b) in caz de transmitere prin fax, in ziua urmatoare transmiterii;
(c) in caz de scrisoare recomandata, la data evidentiata pe confirmarea de primire.
(3) Daca o parte nu notifica celeilalte parti orice modificare a adresei de mai sus, corespondenta trimisa la ultima adresa comunicata celeilalte parti va fi considerata in mod corect efectuata.
(4) Orice document scris trebuie inregistrat atat in momentul transmiterii cat si in momentul primirii.
34.2 - Comunicarile intre parti se pot face si prin telefon, fax sau e-mail cu conditia confirmarii in scris a primirii comunicarii.
34.3 Termenul de răspuns al părților la corespondența primită cu privire la desfășurarea contractului este de maxim 30 zile calendaristice

35. Legea aplicabila contractului
35.1 - Contractul va fi interpretat conform legilor din Romania.
35.2.Partile vor respecta si se vor supune tuturor legilor si reglementarilor din Romania, precum si reglementarilor direct aplicabile ale CE, jurisprudentei Curtii Europene de Justitie si a Tribunalului de Prima Instanta si se va asigura ca personalul lor, salariat sau contractat, conducerea lor, subordonatii acestora, si salariatii din teritoriu vor respecta si se vor supune de asemenea acelorasi legi si reglementari. Fiecare parte va despagubi pe cealalta parte in cazul oricaror pretentii si actiuni in justitie rezultate din orice incalcari ale prevederilor in vigoare de catre acesta, personalul sau, salariat sau contractat de acesta, inclusiv conducerea sa, subordonatii acestuia, precum si salariatii din teritoriu.
35.3. Clauzele standard care prevad în folosul celui care le propune limitarea raspunderii, dreptul de a denunţa unilateral contractul, de a suspenda executarea obligaţiilor sau care prevad în detrimentul celeilalte parţi decaderea din drepturi ori din beneficiul termenului, limitarea dreptului de a opune excepţii, restrângerea libertaţii de a contracta cu alte persoane, reînnoirea tacita a contractului, legea aplicabila, clauze compromisorii sau prin care se deroga de la normele privitoare la competenţa instanţelor judecatoreşti nu produc efecte decât daca sunt acceptate, în mod expres, în scris, de cealalta parte
35.4 Partile declara ca poseda toata experienta si cunostintele necesare incheierii acestui Contract si incheie acest Contract in deplina cunostinta a clauzelor sale, cunoscand si intelegand toate aspectele legale, tehnice si comerciale legate de incheiere si executare, motiv pentru care niciuna dintre parti nu va putea invoca Articolul 1221 alin. (1) al Codului Civil.


Partile au inteles sa incheie azi ……….. prezentul contract in 4 exemplare, cate un exemplar pentru fiecare parte, unul pentru Serviciul Achizitii Publice si unul pentru Directia Patrimoniu Imobiliar.


              ACHIZITOR				                                EXECUTANT 
     MUNICIPIUL ORADEA                                                   SC DRUMURI BIHOR SA 
              Primar	                                                        lider de asociere - 97,09%	                                                                                          .         Ilie Bolojan                                                       Semnat si stampilat de catre:
	
        Director Executiv
     Directia Economica	                                   Nume (majuscule)……………………
          Eduard Florea                                                  
                                                                          Functia.................................................
    Director executiv D.P.I.					
           Lucian Popa                                          Fiind autorizat de catre si in numele:…
                                                                             ………………………………………….
 Sef Serviciu Juridic Contencios	         Nr. imputernicire....................................                         
         Marc Oltea Diana  
                                     
Șef Serviciu Achizitii Publice                           SC TISOTI EXIM SRL – asociat 2,91%
          Manuela Maghiar                                          Semnat si stampilat de catre:

Consilier Achizitii Publice                                 Nume (majuscule)……………………
          Mihaela Laslau                                      Functia.................................................
                                                                                  Fiind autorizat de catre si in numele:…
                                                                                   ………………………………………….
                                                                                  Nr. Imputernicire.....................................

